În temeiul Legii nr. 98/2016 privind atribuirea contractelor de achiziție publică, s-a încheiat prezentul contract de lucrări (execuție):


CONTRACT DE LUCRĂRI
 
nr. ______________ data _______________

1. PĂRȚILE EXECUTANTE
între
(1) U.A.T. ORASUL SLĂNIC MOLDOVA, cu sediul în strada Vasile Alecsandri, Nr. 4, loc. Slănic Moldova, Județul Bacău, C.U.I. 4278442, CONT IBAN RO71TREZ24A675000200130X, deschis la Trezoreria mun. Onești, reprezentată prin dl. Gheorghe BACIU–cu funcția de PRIMAR, în calitate de „Achizitor”, pe de o parte
şi 
(2) .......................................... adresă .................................., telefon/fax ......................, număr de înmatriculare .............................., cod fiscal ...................., cont  ……………………….., Trezoreria ………………………………….. reprezentată prin ........................, funcția ..................... în calitate de „Executant”, pe de altă parte.

2. DEFINIȚII 
2.1 - În prezentul contract următorii termeni vor fi interpretați astfel:
(a) Achizitor şi Executant - Părțile Executante, așa cum sunt acestea numite în prezentul Contract;
(b) Act Adițional - document care modifică termenii şi condițiile prezentului Contract de achiziție publică de lucrări, în condițiile Legii nr. 98/2016;
(c) Amplasamentul Lucrării - locul unde Executantul execută Lucrarea/Lucrările;
(d) Asigurare - formă de protecție în baza unui acord încheiat între o persoană fizică sau juridică, numită asigurat, care cedează anumite riscuri unei persoane juridice, numită asigurător, alături de o sumă de bani denumită primă de asigurare, urmând ca, în situația producerii evenimentelor respective, asigurătorul să îl despăgubească pe asigurat în baza documentului eliberat de asigurator, prin care se certifică încheierea unui contract de asigurare/unei polițe de asigurare sau a unui astfel de document în care sunt indicate, cel puțin: perioada de plată a primelor, condițiile de asigurare în care este încheiată polița și perioada de valabilitate a acesteia, încheiată astfel cum este solicitat de către Achizitor prin Documentația de Atribuire;
(e) [bookmark: do|ax2|pa3]Caiet de Sarcini - Anexa 1 la prezentul Contract, care include obiectivele, sarcinile şi specificațiile, caracteristicile Lucrărilor descrise în mod obiectiv, într-o manieră corespunzătoare îndeplinirii necesității Achizitorului, cu detalierea, după caz, a metodelor, tehnicilor, procedeelor şi resursele care urmează să fie utilizate de către Executant şi/sau Lucrările care trebuie executate, finalizate și predate de către Executant, inclusiv nivelurile de calitate, performanță, protecție a mediului, sănătate publică sau siguranță și altele asemene, precum și cerințe aplicabile Executantului în ceea ce privește informațiile și documentele care trebuie puse la dispoziția Achizitorului;
(f) Cesiune - înțelegere scrisă prin care Executantul transferă unei terțe părți, în condițiile Legii nr. 98/2016, drepturile şi/sau obligațiile deținute prin prezentul Contract sau parte din acestea;
(g) Conflict de interese - orice eveniment influențând capacitatea Executantului de a exprima o opinie profesională obiectivă şi imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Executantului. Aceste restricții sunt, de asemenea, aplicabile oricăror Subcontractanți, acționând sub autoritatea şi controlul Executantului, în condițiile Legii nr. 98/2016, în cazul în care este aplicabil;
(h) Construcție - rezultatul unui ansamblu de lucrări de construcții de clădiri ori lucrări de geniu civil, edilitară sau lucrare specială de construcții, respectiv orice lucrare de inginerie civilă, a cărei realizare constă în orice structură fixată în sau pe pământ, concepută şi executată astfel încât să poată îndeplini ori menține, prin ea însăși, unele funcții tehnice, economice, sociale sau ecologice, indiferent de specificul, importanța, categoria şi clasa de importanță, inclusiv Utilajele, Echipamentele şi Instalațiile tehnologice şi funcționale aferente;
(i) Contract - prezentul Contract de achiziție publică de Lucrări cu titlu oneros, asimilat, potrivit Legii, actului administrativ, încheiat în scris, între Achizitor şi Executant, care are ca obiect execuția de Lucrări.
(j) Contract de Subcontractare - acordul încheiat în scris între Executant și un terț ce dobândește calitatea de SubExecutant, în condițiile Legii nr. 98/2016, prin care Executantul subcontractează SubExecutantului partea din Contract în conformitate cu prevederile prezentului Contract, dacă este cazul;
(k) Cost - toate cheltuielile efectuate sau care urmează să fie efectuate de către Executant, în legătură cu executarea prezentului Contract, indiferent dacă sunt efectuate pe sau în afara Șantierului, inclusiv cheltuielile indirecte sau costuri similare, dar care nu includ profitul;
(l) Dată de începere a Lucrărilor - data stabilită pentru începerea Lucrărilor astfel cum este precizată la art. 8.1. din prezentul Contract;
(m) Defecțiune/Defecțiuni - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legile/normele aplicabile și/sau care fac rezultatele execuției de Lucrări necorespunzătoare scopurilor acestora, astfel cum sunt prevăzute în prezentul Contract și/sau de Legile/Normelor aplicabile precum și orice abatere de la cerințele și de la obiectivele stabilite în Caietul de Sarcini. Defecțiunile includ atât viciile aparente cât și viciile ascunse ale Lucrărilor care fac obiectul prezentului Contract;
(n) Dispoziție – ordin/instrucțiune, document scris(ă), emis(ă) de Achizitor pentru a completa și/sau modifica prevederile prezentului Contract cu respectarea prevederilor acestuia și în limitele Legii nr. 98/2016 și a normelor de aplicare a acesteia;
(o) DNSH – principiul „a nu prejudicia în mod semnificativ”, definit prin Art. 17 din Regulamentul (UE) 2020/852 respectiv Regulamentul (UE) 2021/241 și detaliat prin „Comunicare a Comisiei Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență”  (2021/C 58/01)	
(p) Documentele Achizitorului - toate și fiecare dintre documentele necesare în mod direct sau implicit prin natura Lucrărilor care fac obiectul prezentului Contract, inclusiv, dar fără a se limita la: planuri, regulamente, specificații, planșe, desene, schițe, modele, manuale, programe și date informatice, calcule și rapoarte precum și orice documente tehnice, după caz, furnizate de Achizitor și necesare Executantului în vederea realizării obiectului prezentului Contract;
(q) Documentele Executantului - toate datele, documentele, rapoartele incluse în cerințele Achizitorului, care sunt colectate și/sau pregătite de Executant în legătură cu Lucrările executate și se află în custodia și grija Executantului până la data preluării acestora de către Achizitor și care includ, dar fără a se limita la: documente, certificate, avize și acorduri, situații de lucrări, care trebuie pregătite sau obținute de către Executant, documente necesare pentru satisfacerea tuturor condițiilor impuse de aprobări, planuri, regulamente, specificații, planșe, desene, schițe, modele, manuale, programe și date informatice, software, calcule și rapoarte precum și orice documente tehnice, după caz, așa cum sunt acestea descrise în Caietul de Sarcini.
(r) Durata de Execuție a obiectivului/obiectivelor de investiții/Lucrărilor - perioada, exprimată în ani/luni/zile, calculată de la data de începere a Lucrărilor, astfel cum a fost comunicată Executantului de către Achizitor, și până la acceptarea Lucrărilor prin Proces-Verbal de Recepție la Terminarea Lucrărilor, referitoare la timpul necesar finalizării Lucrărilor sau a unei/unor părți ale acestora, după caz, astfel cum este stabilită la art. 5.2. din prezentul Contract, inclusiv prelungirile conform prevederilor stabilite la 8.7 din prezentul Contract și conform Graficului general de realizare a investiției publice (fizic și valoric) aprobat;
(s) Echipamente – aparate/instalații/utilaje/dispozitive și altele asemenea, care fac sau vor face parte din cadrul Lucrărilor permanente;
(t) Finalizare/Ajungere la termen este atunci când Executantul:
i. a executat toate Lucrările și a prezentat toate documentele, astfel cum este stabilit prin prezentul Contract și cu respectarea Graficului general de realizare a investiției publice (fizic și valoric) acceptat,
ii. a remediat eventualele Defecțiuni/Vicii care nu ar fi permis utilizarea Lucrărilor de către Achizitor, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;
(u) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii prezentului Contract și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
(v) Grafic general de realizare a investiției publice (fizic și valoric) – documentul referitor la planificarea activităților care fac obiectul prezentului Contract de achiziție publică de Lucrări, cu precizarea termenelor pentru fazele determinante, în forma acceptată de către Achizitor, respectiv astfel cum este acesta inclus în Propunerea Tehnică și actualizat pe parcursul derulării prezentului Contract, conform prevederilor Legii nr. 98/2016;
(w) [bookmark: do|ax2|pa44]Întârziere - orice eșec al Executantului de a executa orice obligații contractuale în termenul convenit prin intermediul Graficului general de realizare a investiției publice (fizic și valoric) acceptat, dar fără a se limita la obligația sa de a finaliza Lucrările și de a le preda la Finalizare/Ajungere la termen;
(x) Lege – normă, reglementare cu caracter obligatoriu și care se referă la legislația română dar şi la Regulamente emise de CE şi, de asemenea, la obligațiile care decurg din tratatele la care este parte statul român şi orice altă legislație secundară direct aplicabilă din dreptul comunitar sau din jurisprudența comunitară;
(y) Lucrări - toate lucrările care urmează să fie realizate de către Executant, incluzând Lucrări permanente și/sau Lucrări provizorii precum și orice Modificare a acestora, inclusiv toate activitățile care necesită exercitarea unui rol de Executant în cadrul sau în legătură cu prezentul Contract;
(z) Lucrări permanente - Lucrările ce trebuie executate (inclusiv echipamentele, instalațiile și rețelele), în conformitate cu prevederile prezentului Contract;
(aa) Lucrări provizorii – Lucrările de orice fel, necesare pentru execuția și finalizarea Lucrărilor permanente, inclusiv pentru remedierea oricăror Defecțiuni ale acestora;
(ab) Lucrări suplimentare – Lucrările necesare apărute ca urmare a schimbării soluției de execuție, prin suplimentarea  contractului cu alte resurse (Materiale, Manoperă, Utilaje, Transport, Echipamente, etc);
(ac) Lună - luna calendaristică (12 luni/an);
(ad) Materiale - articole de orice tip (altele decât Echipamentele), care vor face sau fac parte din lucrările permanente;
(ae) Mijloace electronice de comunicare în cadrul Contractului - echipamente electronice de procesare, inclusiv compresie digitală, şi stocare a datelor emise, transmise şi, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea informațiilor/documentelor în cadrul prezentului Contract;
(af) Modificare - o schimbare dispusă de către Achizitor potrivit art. stabilite la art. 11 din prezentul Contract;
(ag) Obiectiv/Proiect de investiții - rezultatul scontat la finalizarea prezentului Contract de Lucrări situate pe un Amplasament distinct delimitat, care asigură satisfacerea cerințelor formulate de Beneficiarul Investiției şi de Investitor, sintagma "obiectiv de investiții" incluzând, după caz: obiectivul nou de investiții, obiectivul mixt de investiții sau intervenții la construcție existentă;
(ah) Ofertă - actul juridic prin care Executantul și-a manifestat voința de a se angaja, din punct de vedere juridic, în prezentul Contract de achiziție publică de Lucrări și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire, prin care Executantul și-a manifestat voința de a se angaja din punct de vedere juridic în prezentul Contract;
(ai) Ordin de Începere a Lucrărilor – documentul care atestă momentul începerii execuției Lucrărilor și prin care Achizitorul înștiințează Executantul și, după caz, consultantul/dirigintele de șantier că execuția Lucrărilor poate începe. Data prevăzută pentru începerea Lucrărilor se consideră Data de Începere a Execuției și este data de la care se calculează Durata de Execuție;
(aj) Parte asigurătoare - partea responsabilă pentru încheierea şi menținerea în vigoare a asigurărilor/fiecăreia dintre asigurările astfel cum sunt specificate și la art. 9 din prezentul Contract;
(ak) Penalitate - despăgubirea stabilită în prezentul Contract ca fiind plătibilă de către una dintre Părțile Executante către cealaltă Parte în caz de neîndeplinire a obligațiilor din prezentul Contract, în caz de neîndeplinire a unei părți a prezentului Contract sau de îndeplinire cu întârziere a obligațiilor prin raportare la Punctele de Reper (jaloane)/Termenele de Finalizare, astfel cum sunt stabilite prin Documentele Contractului;
(al) Perioadă de garanție acordată Lucrărilor – perioada de timp cuprinsă între data Recepției la Terminarea Lucrărilor și data Recepției Finale stabilită în prezentul Contract și în cadrul căreia Executantul are obligația înlăturării, pe cheltuiala sa, a tuturor deficiențelor apărute datorită nerespectării Caietului de Sarcini, a prevederilor reglementărilor tehnice aplicabile sau a folosirii de Materiale, Instalații, etc. necorespunzătoare;
(am) Personal - persoanele desemnate de către Executant sau de către oricare dintre Subcontractanți pentru îndeplinirea prezentului Contract;
(an) Planșe – planșele/reproducerile desenelor tehnice ale Achizitorului, referitoare la Lucrări, astfel cum sunt enumerate/descrise, după caz, în anexe, incluzând orice modificare adusă acestor Planșe, inclusiv planșe suplimentare, conform prevederilor contractuale;
(ao) Prețul Contractului - suma de bani plătibilă Executantului de către Achizitor, în baza şi în conformitate cu prevederile prezentului Contract, pentru îndeplinirea integrală şi corespunzătoare a tuturor obligațiilor asumate prin prezentul Contract;
(ap) Proces-Verbal de Recepție a Lucrărilor/la Terminarea Lucrărilor – documentul prin care sunt acceptate Lucrările executate, prin care acesta din urmă confirmă execuția Lucrărilor în mod corespunzător de către Executant și că acestea au fost acceptate de către Achizitor;
(aq) Proces-Verbal de Recepție Finală – documentul încheiat după expirarea perioadei de garanție;
(ar) Punct de reper – termenul de finalizare stabilit pentru o activitate, pentru predarea intermediară sau finală a Lucrărilor executate sau a unei părți din acestea, stabilit de către Părți și exprimat ca dată în cadrul Graficului general (GANTT) de realizare a investiției publice (fizic și valoric) acceptat;
(as) [bookmark: do|ax2|pa13][bookmark: do|ax2|pa14][bookmark: do|ax2|pt23|pa1][bookmark: do|ax2|pt23|pa2]Recepția lucrărilor - activitate realizată cu participarea Achizitorului, Executantului precum și a altor părți interesate și componentă a sistemului calității în construcții prin care se certifică finalizarea Lucrărilor executate în conformitate cu Documentele Contractului (Caiet de Sarcini, Propunere Tehnică, Propunere Financiară), inclusiv modificări ale acestora, dacă este cazul . Recepția lucrărilor de construcții de orice categorie şi de instalații se efectuează atât la lucrări noi, cât şi la intervenții în timp asupra Construcțiilor existente, conform Legii. Recepția lucrărilor de construcții se realizează în două etape, potrivit prevederilor legale în vigoare, astfel:
i. [bookmark: do|ax2|pt23|pa3]Recepție la Terminarea Lucrărilor – recepția efectuată la terminarea completă a Lucrărilor unui Obiect de investiție/Obiectiv de investiție, astfel cum este identificat în prezentul Contract,
ii. [bookmark: do|ax2|pt23|pa4]Recepție Finală - recepția efectuată după expirarea perioadei de garanție a Lucrărilor;
(at) [bookmark: do|ax2|pa17]Scris(ă) sau în scris- orice ansamblu de cuvinte sau cifre care poate fi citit, reprodus şi comunicat ulterior, inclusiv informații transmise şi stocate prin Mijloace electronice de comunicare în cadrul Contractului;
(au) [bookmark: do|caII|ar8|pa1]Subcontractant - orice operator economic ce dobândește calitatea de SubExecutant, care nu este parte a prezentului Contract şi care execută şi/sau predă anumite părți ori elemente ale Lucrării/Lucrărilor sau ale Construcției/Construcțiilor ori îndeplinește activități care fac parte din obiectul prezentului Contract, răspunzând în fața Executantului pentru organizarea şi derularea tuturor etapelor necesare în acest scop;
(av) Șantier - Amplasamentul Lucrării unde urmează a fi executate Lucrările permanente și unde se vor livra Echipamentele și Materialele precum și oricare alte locuri prevăzute în prezentul Contract ca fiind părți componente ale Șantierului;
(aw) [bookmark: do|ax2|pa24]Termen - intervalul de timp în care Părțile trebuie să-și îndeplinească obligațiile, astfel cum este stabilit prin prezentul Contract, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
(ax) Utilajele Executantului - toate aparatele, mașinile, vehiculele și altele asemenea, după caz, necesare execuției și terminării Lucrărilor precum și remedierilor oricăror Defecțiuni, dar care nu includ Lucrările Provizorii, Materialele și/sau Echipamentele precum și altele asemenea, care fac sau vor face parte din Lucrările Permanente;
(ay) Vicii aparente - defecte, lipsuri, neconformități etc., care pot fi sesizate de o persoană diligentă, fără a fi nevoie de investigații de specialitate asupra Lucrării în cauză;
(az) Vicii ascunse - defecte, lipsuri neconformități etc. care pot fi sesizate doar de către un specialist sau care rezultă în urma unei utilizări în timp și care sunt prezentate la data recepției Lucrării în cauză;
(ba) [bookmark: do|ax2|pa29][bookmark: do|ax2|pa34]Zi - zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
2.2. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

3. DISPOZIŢII GENERALE
3.1. Comunicarea între părți:
(a) Cu excepția cazului în care se prevede altfel, orice comunicare între Părți, referitoare la îndeplinirea prezentului Contract, trebuie să fie transmisă în scris.
(b) Orice comunicare între Părți trebuie să conțină precizări cu privire la elementele de identificare ale Contractului (titlul şi numărul de înregistrare) şi să fie transmisă la adresa/adresele menționată/menționate în prezentul contract.
(c) Orice comunicare făcută de Părți va fi considerată realizată astfel cum este stabilit în prezentul contract
(d) În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
(e) Părțile se declară de acord că nerespectarea cerințelor prevăzute la art. 3.1.(d) din prezentul Contract să fie sancționată cu inopozabilitatea respectivei comunicări.
(f) În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului, astfel cum este stabilit la art. 14 din prezentul Contract și nu vor fi reținute sau întârziate în mod nejustificat.
(g) Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.
(h) Orice document (dispoziție, adresă, propunere, înregistrare, Proces-Verbal de Recepție la terminarea lucrărilor/Recepție finală/notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.
3.2. Reprezentanții autorizați ai Părților
(a)	Reprezentanții legali ai Părților sunt singurii care pot exprima în scris și semna orice acord de voință, notificare, dispoziție sau orice alte documente care intervin în orice moment al executării prezentului Contract.
(b)	Achizitorul numește o persoană din personalul propriu, care va avea autoritatea să acționeze în numele acestuia. Această persoană autorizată va fi cea menționată în prezentul contract sau cea notificată ulterior Executantului de către Achizitor
(c)	Achizitorul va putea, de asemenea, să angajeze o persoană juridică sau fizică pentru asigurarea verificării execuției corecte a Lucrărilor. Achizitorul poate numi, de asemenea, o persoană juridică sau fizică pentru a îndeplini anumite activități. Aceste persoane pot fi nominalizate de Achizitor, pe perioada derulării Contractului, și comunicate Executantului. Achizitorul va înștiința Executantul cu privire la autoritatea și limitele reprezentării precum și la activitățile delegate reprezentantului/reprezentanților Achizitorului. Achizitorul va informa, în scris, Executantul cu privire la identitatea reprezentanților săi atestați profesional pentru monitorizarea și verificarea execuției Lucrărilor, și anume a dirigintelui de șantier sau, dacă este cazul, a altei persoane fizice sau juridice autorizate potrivit Legii nr. şi care îi reprezintă legal interesele.


4. OBIECTUL ŞI PREȚUL CONTRACTULUI
4.1.	Obiectul prezentului Contract îl reprezintă achiziția publică de « EXECUTIE LUCRARI „REST DE EXECUTAT ”pentru obiectivul: „Realizarea unui sistem digital de monitorizare si eficientizare a activitătii de depozitare selectiva a deseurilor, centru de aport voluntar la nivelul orasului Slanic Moldova - CAV”, conform documentatiei intocmite de SC OPTIM EST CONSTRUCT SRL “Memoriu Tehnic – Raport rest de executat Nr.1/18.05.2026”, inregistrat la UAT Slanic Moldova cu nr. 4544/18.05.2026, finanțat prin PNRR», denumite în continuare Lucrări, pe care Executantul se obligă să le execute în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare și conform cerințelor din Caietul de Sarcini precum și a celorlalte anexe ale Contractului.
4.2.	 Achizitorul se obligă să plătească Executantului Prețul total convenit prin prezentul Contract pentru activitățile de « EXECUTIE LUCRARI „REST DE EXECUTAT ”pentru obiectivul: „Realizarea unui sistem digital de monitorizare si eficientizare a activitătii de depozitare selectiva a deseurilor, centru de aport voluntar la nivelul orasului Slanic Moldova - CAV”, conform documentatiei intocmite de SC OPTIM EST CONSTRUCT SRL “Memoriu Tehnic – Raport rest de executat Nr.1/18.05.2026”, inregistrat la UAT Slanic Moldova cu nr. 4544/18.05.2026, finanțat prin PNRR», în sumă de ..........[valoarea în cifre] [moneda] ([valoarea în litere][moneda]), la care se adaugă TVA în valoare de .........[valoarea în cifre] [moneda] ([valoarea în litere][moneda]), conform prevederilor legale.
4.3.	Prețul Contractului este ferm, în condițiile prevăzute în documentația de atribuire.
4.4.	Prin excepție de la art. 4.3. din prezentul contract, prețul contractului se poate ajusta conform următorului mecanism:
(1) Ajustarea se va face conform următoarei formule:
Va = V0 x [(1-p-a) x ICCn/ICCdata referință + (p+a)],  unde:
i. Va - reprezintă valoarea ajustată a solicitării de plată,
ii.  Vo - reprezintă valoarea solicitării de plată conform preţurilor prevăzute în oferta care a stat la baza încheierii contractului, 
iii. a-  reprezintă valoarea procentuală a plăţii în avans determinată ca raport dintre valoarea avansului primit şi nerestituit/nejustificat şi preţul contractului, 
iv. p - reprezintă valoarea procentuală a profitului determinată ca raport dintre valoarea profitului exprimată valoric şi prețul contractului, 
v. ICCn - reprezintă indicele de cost în construcții total aferent lunii solicitării de plată, 
vi. ICCdata de referinţă - reprezintă indicele de cost în construcții total aferent lunii anterioare datei-limită de depunere a ofertei..
(2) În cazul în care, prin aplicarea art. 4.4.alin. (1) din prezentul contract se constată la nivelul Achizitorului necesitatea adoptării unui angajament bugetar suplimentar, atunci ajustarea prețului contractului conform formulei prevăzute la art. 4.4. alin. (1) se va putea face doar prin încheierea între părți a unui act adițional în acest sens.

5. DURATA CONTRACTULUI
5.1	Durata prezentului contract este de 3 luni,  adică de la _________ până la _____________
5.2. Termenul de execuție a lucrărilor de construire este de 1 luna de la data emiterii ordinului de începere a lucrărilor.
5.3. Durata prezentului contract și termenul de execuție aferent lucrărilor poate fi modificată cu acordul părților, prin act adițional, în situații temeinic motivate.
5.4. Contractul încetează să producă efecte la data încheierii procesului verbal de recepție finală, după expirarea perioadei de garanție a lucrărilor.

6. DOCUMENTELE CONTRACTULUI
6.1 - Documentele contractului sunt:
a) Anexa 1 - Caietul de Sarcini, inclusiv anexele acestuia și clarificările publicate de achizitor până la data limită de depunere a ofertelor;
b) Anexa 2 - Propunerea Tehnică;
c) Anexa 3 - Propunerea Financiară;
d) Anexa 4 – Graficul general de realizare a contractului (fizic și valoric);
e) Anexa 5 –Garanția de bună execuție (instrumentul de garantare, dacă este cazul);
f) Anexa 6 – Angajament de susținere din partea unui terț (dacă este cazul);
g) Anexa 7- Contractele de subcontractare (dacă este cazul);
h) Anexa 8 - Acord de asociere (dacă este cazul).
 (se enumeră, după caz, si alte documente pe care părțile înțeleg să le considere ca fiind parte integrantă a contractului)

7.	OBLIGAŢIILE PĂRŢILOR
7.1.	Obligațiile Achizitorului
7.1.1.	Obligații generale ale Achizitorului
(a)	Achizitorul are obligația de a pune Executantului la dispoziție întreaga documentație necesară pentru execuția Lucrărilor astfel cum aceasta a fost aprobată conform legii.
(b)	Achizitorul, prin reprezentantul său, are obligația de a se prezenta, în termenul stabilit, în vederea încheierii actelor legale pentru Lucrările ce devin ascunse.
[bookmark: _Toc455493956][bookmark: _Toc455494361][bookmark: _Toc456162396]7.1.2.	Obligații privind furnizarea de Autorizații și Acorduri
(a) 	Dacă nu se stabilește altfel, înainte de începerea Lucrărilor, Achizitorul are obligația de a obține toate autorizațiile, acordurile şi avizele necesare execuției Lucrărilor, conform prevederilor legale în vedere aplicabile.
(b)	Achizitorul are obligația de a furniza Executantului autorizațiile, acordurile și avizele necesare execuției Lucrărilor, conform prevederilor legale în vigoare aplicabile.
[bookmark: _Ref455403366][bookmark: _Toc455493957][bookmark: _Toc455494362][bookmark: _Toc456162397]7.1.3.	Obligații privind emiterea de Instrucțiuni de către Achizitor
Achizitorul va emite Dispoziții cu privire la execuția Lucrărilor și le va transmite Executantului cu respectarea prevederilor art. 3.1 .
7.1.4.	Asistența acordată Executantului
(a) Achizitorul va pune la dispoziția Executantului, cu promptitudine, orice informații și/sau documente pe care le deține și care pot fi relevante pentru realizarea Contractului.
(b) Achizitorul va colabora, atât cât este posibil, cu Executantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.
7.1.5.	Obligații privind recepționarea Lucrărilor
Achizitorul se obligă să recepționeze Lucrările executate astfel cum se stabilește în art. 8.8 din prezentul contract .
7.1.6.	Obligații privind plățile
(a) Achizitorul se obligă să plătească Prețul Contractului către Executant, în termen de 30 de zile de la înregistrarea facturii de către acesta la sediul Achizitorului, pentru acele lucrări care au fost executate și recepționate de către Achizitor. 
(b) Facturile se vor emite de Executant în termen de maxim 5 zile lucrătoare de la data acceptării/avizării situațiilor de lucrări de către Achizitor, în urma verificării respectării condițiilor de conformitate și eligibilitate a situațiilor de lucrări în vederea decontării cheltuielilor de către finanțator. Termenul pentru efectuarea acestei verificări este de 5 zile lucrătoare de la prezentarea tuturor documentelor justificative aferente lucrărilor executate.
(c) Dacă Achizitorul nu onorează, în mod nejustificat, facturile, în termen de 30 de zile de la expirarea termenului stipulat la art. 7.1.6.(a), Executantul are dreptul de a solicita plata de penalități de întârziere la nivelul dobânzii legale penalizatoare prevăzuta la art. 3 alin. (21) din Ordonanța Guvernului nr. 13/2011, aprobată prin Legea nr. 43/2012, cu completările ulterioare, pe zi de întârziere. Valoarea penalităților nu poate depăși valoarea sumei la care se aplică.
(d) Dacă Achizitorul nu onorează, în mod nejustificat, facturile, în termenul stabilit prin art. 7.1.6. (c), Executantul are dreptul de a sista execuția Lucrărilor, în baza unei notificări scrise prin care acordă un preaviz în vederea remedierii, într-un termen de 15 zile.
(e) Acceptarea plății facturii finale a contractului se va face după verificarea şi acceptarea raportului financiar aferent întregii relații contractuale de către achizitor. Dacă verificarea se prelungește din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi plătită. 
(f) Nerespectarea de către Executant a art. 8.8.3. (f) din prezentul contract dă dreptul achizitorului de a respinge situațiile de lucrări la care clarificările fac referire și pe cale de consecință de a refuza acceptarea la plată a sumelor aferente, prevederile art. 7.1.6 (a) nefiind aplicabile.
(g) Art. 7.1.6 (a), (b), (c) și (d) sunt aplicabile și pentru plățile aferente recepțiilor de lucrări efectuate la cererea părților, conform art. 8.8.3 din prezentul Contract. 
(h) Achizitorul are dreptul de a acorda avans Executantului, în limita acceptată pentru aceste sume în cadrul cererilor de transfer derulate în cadrul mecanismului de plată specific PNRR, cu respectarea limitelor și condițiilor prevăzute de HG 264/2003-republicate precum și cu respectarea actelor normative aplicabile*), valabile la data încheierii și derulării prezentului contract. 
*) Notă: Potrivit prevederilor legale prevăzute la art.52 alin.(8) din Legea nr.500/2002 şi art.1 din HG nr.264/2003, așa cum acestea se prezintă la momentul inițierii procedurii, achizitorul are dreptul să efectueze plăti în avans într-un procent de până la 30 % din valoarea contractului, contra unei scrisori de garanție bancară de returnare a avansului, în limitele și condițiile prevăzute de HG 264/2003-republicate. Aceste condiții pot face obiectul unor modificări legislative, până la data semnării Contractului și derulării contractelor, prevederile art. 7.1.6 lit. (h) urmând a se aplica corespunzător acestora
7.2	Obligațiile Executantului
7.2.1.	Obligațiile generale ale Executantului
(a) Executantul va executa Lucrările și își va îndeplini obligațiile în condițiile stabilite prin prezentul Contract, cu respectarea Punctelor de reper, astfel cum sunt definite la art. 2.1. lit. (rr) din prezentul Contract. Executantul va executa Lucrările cu atenție, eficiență și diligență, conform celor mai înalte Standarde profesionale și conform prevederilor documentelor Contractului precum și cu respectarea instrucțiunilor/dispozițiile scrise ale Achizitorului.
7.2.2.	Obligații privind execuția Lucrărilor
(a)	Executantul execută și finalizează Lucrările corespunzător, cu atenția și promptitudinea cuvenite și în conformitate cu prevederile Contractului.
(b)	Executantul înțelege că, pe perioada pregătirii Ofertei, și-a exercitat dreptul de a solicita întrebări Achizitorului și de a clarifica împreună cu aceasta eventuale omisiuni, erori, vicii sau altele asemenea incluse în Caietul de Sarcini (inclusiv anexele acestuia). Cu toate acestea, în condițiile în care o omisiune, un viciu sau o eroare din Caietul de Sarcini este de o natură ce nu a permis identificarea acesteia în perioada de pregătire a Ofertei, Executantul are obligația de a notifica prompt Achizitorului erorile, omisiunile, viciile sau altele asemenea identificate în conținutul Caietului de Sarcini pe durata îndeplinirii Contractului.
(c)	Executantul garantează că, la data recepției, Lucrarea/Lucrările executată(e) va/vor avea caracteristicile tehnice și calitatea stabilite prin Contract, va corespunde reglementărilor tehnice în vigoare și nu va fi afectată de vicii care ar diminua sau ar anula valoarea ori posibilitatea de utilizare, conform condițiilor normale de folosire sau celor specificate în Contract. Pentru Lucrările la care se fac încercări, calitatea probei se consideră realizată dacă rezultatele se înscriu în toleranțele admise prin reglementările tehnice în vigoare.
(d)	La semnarea prezentului Contract, Executantul are obligația de a prezenta Achizitorului, spre aprobare, Graficul general de realizare a investiției publice (fizic și valoric), actualizat, după caz, sub aspectul datelor calendaristice curente. 
(e)	Executantul are obligația de a respecta toate termenele fazelor determinante, așa cum sunt prevăzute în Oferta, actualizate conform dispozițiilor organelor abilitate respectiv cadrului legal aplicabil în materie (după caz) .
(f)	Executantul este pe deplin și singurul responsabil pentru conformitatea, stabilitatea și siguranța tuturor operațiunilor executate pe Șantier, precum și pentru procedeele de execuție utilizate, cu respectarea prevederilor și reglementărilor Legii nr. privind calitatea în construcții. Nicio aprobare, consimțământ sau absența unor observații ale Achizitorului sau ale reprezentantului Achizitorului nu vor exonera Executantul de obligațiile sale; Achizitorul nu va fi responsabil pentru niciun fel de daune-interese sau compensații datorate potrivit Legii nr. sau Contractului, ca urmare a unui accident ori prejudiciu adus unui muncitor sau altei persoane angajate de Executant sau al unor terți (persoane fizice sau juridice). 
(g)	Lucrările suplimentare față de cele contractate, considerate necesare de către Executant, nu pot fi abordate sau executate fără acordul prealabil scris al Achizitorului. Execuția de Lucrări suplimentare în lipsa acordului scris al Achizitorului nu îi conferă Executantului dreptul de a solicita plata valorii respectivelor Lucrări.
(h)	Executantul este responsabil de trasarea corectă a lucrărilor faţă de reperele date de achizitor, prin intermediul Proiectantului, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilității respective. În cazul în care, pe parcursul execuției Lucrărilor, survin erori în poziția, cotele, dimensiunile sau aliniamentul oricărei părți a Lucrărilor, Executantul va notifica imediat Achizitorul.
(i)	Executantul are obligația ca pe parcursul execuției Lucrărilor sau perioadei de garanție să remedieze toate viciile ascunse sau deficiențele constatate.
(j)	Executantul este responsabil pentru menținerea în bună stare a Lucrărilor executate, Materialelor, Echipamentelor și Instalațiilor care urmează să fie puse în operă, de la data primirii Ordinului de Începere a Lucrărilor si până la data semnării Procesului-Verbal de Recepție la Terminarea Lucrărilor și predarea–primirea obiectivului realizat.
(k)	Executantul va lua toate măsurile necesare pentru păstrarea curățeniei carosabilului și căilor de acces.
(m)	Executantul are obligația de a utiliza drumurile de pe traseul Șantierului potrivit destinației și constrângerilor lor funcționale și de a preveni deteriorarea sau distrugerea acestora prin traficul propriu sau al oricăruia dintre Subcontractații săi.
(n)	Executantul va selecta traseele, va alege și va folosi vehiculele, va limita și va repartiza încărcăturile, în așa fel încât traficul suplimentar care va rezulta în mod inevitabil din deplasarea Materialelor, Echipamentelor, Instalațiilor sau a altora asemenea, de pe și pe Șantier, să fie adecvat parametrilor tehnici constructivi ai căilor utilizate, în măsura în care este posibil, astfel încât să nu producă deteriorări sau distrugeri ale drumurilor și podurilor respective.
(o)	În cazul în care se produc deteriorări sau distrugeri ale oricărui pod sau drum care comunică cu sau care se află pe traseul Șantierului, datorită transportului Materialelor, Echipamentelor, Instalațiilor sau altora asemenea, Executantul are obligația de a despăgubi Achizitorul împotriva tuturor reclamațiilor privind avarierea respectivelor drumuri.
(p)	În situația prevăzută la art. 7.2.2.(m)-7.2.2(o) din prezentul Contract, Executantul este responsabil și va plăti consolidarea, repararea drumurilor, podurilor, căilor distruse sau deteriorate.
(q)	Costurile pentru racordarea și consumul de utilități, precum și cel al contoarelor sau al altor aparate de măsurat se suportă de Executant.
(r)	Executantul răspunde pentru viciile ascunse ale construcției, în conformitate cu prevederile legale în vigoare și potrivit prezentului Contract.
(s)	Executantul garantează că a realizat instructajul personalului ce urmează să execute Lucrări pe viitorul Amplasament, necesar desfășurării în bune condiții a activității sale și a luat toate măsurile impuse de legislația în vigoare privind respectarea normelor privind condițiile și protecția muncii, prevenirea și stingerea incendiilor, protecția mediului si relațiile de muncă. Executantul este singurul responsabil pentru eventuale daune cauzate de nerespectarea normelor privind condițiile și protecția muncii, sănătatea si securitatea in munca, prevenirea și stingerea incendiilor și relații de muncă.
 (t) 	Pe parcursul execuției lucrărilor şi remedierii viciilor ascunse, Executantul are obligația:
i. de a lua toate măsurile pentru asigurarea tuturor persoanelor a căror prezentă pe amplasamentul lucrării este autorizată şi de a menține amplasamentul lucrării (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;
ii. de a procura şi de a întreține pe cheltuiala sa toate dispozitivele de iluminare, avertizare, protecție, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării securității și confortului riveranilor și terților din imediata vecinătate a Șantierului; 
iii. de a lua toate măsurile rezonabile necesare pentru a proteja mediul pe şi în afara amplasamentului lucrării și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.
(u) 	Pe parcursul execuției lucrării, Executantul are obligația:
i. de a evita, pe cât posibil, acumularea de obstacole inutile pe Șantier și în zonele în care se vor desfășura lucrările;
ii. de a depozita sau retrage orice utilaje, echipamente, instalații, surplus de materiale ce nu mai sunt necesare execuției lucrărilor;
iii. de a colecta și gestiona toate deșeurile rezultate în urma activităților de execuție a lucrărilor, cu respectarea principiului DNSH, a OUG 92/2021 respectiv a cerințelor Caietului de sarcini aferent achiziției, anexă la prezentul contract
 (v) 	Executantul are obligația de a pune la dispoziția Achizitorului, la termenele precizate de acesta din urmă, caietele de măsurători (atașamentele) şi, după caz, în situațiile convenite, desenele, calculele, verificările calculelor şi orice alte documente pe care Executantul trebuie să le întocmească sau care sunt cerute de Achizitor.
7.2.3.	Informarea și păstrarea documentelor
(a)	Un exemplar din documentația predată de către Achizitor Executantului va fi ținut de acesta la Amplasamentul Lucrării în vederea consultării de către Inspectoratul de Stat în Construcții, precum și de către reprezentanții autorizați de către Achizitor la cererea acestora.
(b)	Executantul are obligația de a pune la dispoziție Achizitorului orice documente pe care Executantul trebuie să le întocmească sau care sunt cerute de Achizitor.
(c)	La finalizarea Lucrărilor de construcție Executantul are obligația de a preda Achizitorului documentația de funcționare și Cartea Tehnică a Construcției, întocmită potrivit legislației în vigoare, prin colaborare cu Achizitorul și proiectantul.
(d)	Executantul va furniza Achizitorului, respectiv oricărei persoane autorizate din partea acestuia, precum și oricărei instituții abilitate ale statului, respectiv oricăror persoane autorizate din partea acestora, orice informație în legătură cu Lucrările, dacă și astfel cum reprezentantul legal al Achizitorului poate oricând solicita.
(e)	Executantul va organiza, în mod sistematic și exact, arhive și înregistrări cu privire la Lucrările care fac obiectul Contractului, într-o formă adecvată și suficientă pentru a putea asigura accesul reprezentaților Achizitorului sau a persoanelor abilitate la aceste documente. 
7.2.4.	Conflictul de interese
(a) Executantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorului, fără întârziere.
(b) Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. Executantul se va asigura că Personalul/Reprezentanții său/săi nu se află într-o situație care ar putea genera un conflict de interese. Fără a aduce atingere prevederilor art. 7.2.1 din prezentul Contract, Executantul va înlocui, imediat și fără vreo compensație din partea Achizitorului, orice membru al Personalului său, care se regăsește într-o astfel de situație.
(c) Executantul trebuie să evite orice contact care ar putea să-i compromită independența sa ori pe cea a Personalului său. Dacă și când Executantul eșuează în a-și menține independența, Achizitorul, fără afectarea dreptului acestuia de a obține repararea prejudiciului care i-a fost cauzat ca urmare a situației de conflict de interese, va putea decide încetarea de plin drept și cu efect imediat a Contractului, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.
(d) Executantul are obligația de a respecta prevederile legale în domeniul achizițiilor publice cu privire la evitarea conflictului de interese. Executantul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai achizitorului implicați în procedura de atribuire cu care achizitorul a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv.
7.2.5.	Conduita Executantului
(a)	Executantul va acționa întotdeauna loial, imparțial şi ca un consilier de încredere pentru Achizitor conform regulilor şi/sau codului de conduită al profesiei sale precum şi cu discreția necesară. Executantul nu va face declarații publice în legătură cu Lucrările executate fără să aibă aprobarea prealabilă a Achizitorului precum şi să participe în orice activități care sunt în conflict cu obligațiile sale contractuale în raport cu acesta. Executantul nu va angaja Achizitorul în niciun fel, fără a avea acordul prealabil scris al acestuia şi va prezenta această obligație în mod clar terților, dacă va fi cazul.
(b)	Pe perioada executării Contractului, Executantul se obligă să nu aducă atingere practicilor legale politice, culturale şi religioase dominante în România, respectând totodată şi drepturile omului.
(c)	În cazul în care Executantul sau oricare din Subcontractanții săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul Contract sau cu orice alt contract încheiat cu acesta, Achizitorul poate decide încetarea prezentului Contract conform prevederilor art. 12.2.(n) din prezentul Contract, fără a aduce atingere niciunui drept anterior dobândit de Executant.
(d)	Plățile către Executant aferente Contractului vor constitui singurul venit ori beneficiu ce poate deriva din acesta, şi atât Executantul cât şi personalul său salariat ori contractat, inclusiv conducerea sa şi salariații din teritoriu, nu vor accepta niciun comision, discount, alocație, plată indirectă ori orice altă formă de retribuție în legătură cu sau pentru executarea obligațiilor din prezentul Contract.
(e)	Executantul nu va avea niciun drept, direct sau indirect, la vreo redevență, facilitate sau comision cu privire la orice bun sau procedeu brevetat sau protejat utilizate în scopurile Contractului, fără aprobarea prealabilă în scris a Achizitorului.
(f)	Executantul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, şi după încetarea acestuia. În acest sens, cu excepția cazului în care se obține acordul scris prealabil al Achizitorului, Executantul şi personalul său, salariat ori contractat de acesta, incluzând conducerea şi salariații din teritoriu, nu vor divulga niciodată oricărei alte persoane sau entități, nicio informație confidențială divulgată lor sau despre care au luat cunoștință şi nu vor face publică nicio informație referitoare la recomandările primite în cursul sau ca rezultat al derulării prezentului Contract. Totodată, Executantul şi personalul său nu vor utiliza în dauna Achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul executării prezentului Contract.
(g)	Executarea Contractului nu va genera cheltuieli comerciale neuzuale. Dacă apar totuși astfel de cheltuieli, Contractul poate înceta conform prevederilor art. 12.2 (n) din prezentul Contract. Cheltuielile comerciale neuzuale sunt comisioanele care nu sunt menționate în prezentul Contract sau care nu rezultă dintr-un contract valabil încheiat referitor la acesta, comisioanele care nu corespund unor Lucrări executate și legitime, comisioanele plătite unui destinatar care nu este în mod clar identificat sau comisioanele plătite unei societăți care potrivit tuturor aparențelor este o societate interpusă.
(h)	Executantul va furniza Achizitorului, la cerere, documente justificative cu privire la condițiile în care se execută prezentul Contract. Achizitorul va efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existenta unor cheltuieli comerciale neuzuale.
7.2.6.	Obligații privind daunele și penalitățile de întârziere
Executantul se obligă să despăgubească Achizitorul împotriva oricăror:
i. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de Echipamentele, Materialele, Instalațiile sau Utilajele folosite pentru ori în legătură cu execuția Lucrărilor sau încorporate în acestea; și
ii. daune, despăgubiri, penalități, costuri, taxe și cheltuieli de orice natură, aferente eventualelor încălcări ale drepturilor de proprietate intelectuală, precum și ale obligațiilor sale conform prevederilor Contractului.
7.2.7.	Obligații privind personalul și forța de muncă, asigurările și securitatea muncii, legislația muncii și programul de lucru
(a)	Executantul va respecta întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătate, securitatea muncii, asistenta socială, emigrare şi repatriere, şi îi va asigura acestuia toate drepturile legale.
(b)	Executantul va asigura condiții de muncă care nu vor fi inferioare celor stabilite în cadrul ramurii de activitate în care se execută Lucrarea/Lucrările.
(c)	Executantul se asigură că angajații săi se conformează tuturor legilor în vigoare, inclusiv celor legate de securitatea muncii.
(d)	Activitatea pe Șantier se desfășoară cu respectarea programului de lucru, făcând referire inclusiv la zilele de sărbători oficiale, zilele de odihnă şi uzanțele religioase sau de altă natură, recunoscute oficial ca fiind zile nelucrătoare sau în afara programului normal de lucru specificat în contract.
(e)	Executantul informează periodic Achizitorul cu privire la programul său de lucru.
(f)	Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalații etc.), procedee tehnologice utilizate sau utilizate de către angajații săi şi cei aparținând societăților care desfășoară activități pentru acesta (subcontractanți), în conformitate cu prevederile legale în domeniul securității şi sănătății în muncă în vigoare pe durata Contractului.
7.2.8.	Obligații în legătură cu calitatea Lucrărilor și responsabilitatea Executantului față de Lucrări
(a) Executantul garantează Achizitorului că acesta operează un sistem de management al calității pentru Lucrările realizate în cadrul Contractului și că va conduce, aplica și actualiza, pe toată perioada derulării Contractului, Planul de management al calității inclus în Propunerea Tehnică. Executantul va corecta, pe cheltuiala sa, orice Defecțiune/neconformitate, astfel încât să demonstreze, în orice moment, Achizitorului, remedierea acestor Defecțiuni/neconformități, conform Planului de calitate acceptat.
(b) Executantul notifică Achizitorul cu privire la fiecare Defecțiune/neconformitate imediat ce acesta o identifică. La Finalizare/Ajungere la termen sau la Punctul de reper/Jalonul inclus în Graficul general de realizare a investiției publice (fizic și valoric) acceptat, Executantul notifică Achizitorul cu privire la Defecțiunile/neconformitățile care nu au fost remediate și comunică Achizitorului perioada de remediere a acestora conform Planului de management al calității inclus în Propunerea Tehnică. Drepturile Achizitorului cu privire la orice Defecțiune/neconformitate neidentificat(ă) sau nenotificată de către Executant, pe perioada de derulare a Contractului, nu sunt afectate. Executantul remediază Defecțiunile/neconformitățile, într-un timp care minimizează efectul advers asupra Achizitorului, dar nu mai târziu de termenul inclus în Planul de management al calității inclus în Propunerea Tehnică. În cazul în care Executantul nu remediază o Defecțiune/o neconformitate, în termenul stabilit prin Planul de management al calității inclus în Propunerea Tehnică, Achizitorul remediază Defecțiunea/neconformitatea prin alte mijloace și pe cheltuiala sa, iar contravaloarea remedierii este suportată de Executant.
7.2.9	Obligații în legătură cu terții susținători a căror angajamente de susținere fac parte din Documentele Contractului, altul/alții decât cei care au calitatea de SubExecutant.
Executantul va prezenta, în cadrul întâlnirilor de monitorizare a progresului pentru Lucrările din cadrul Contractului, stadiul îndeplinirii obligațiilor asumate prin angajamente de susținere de terță parte așa cum a fost declarat în oferta acceptată. De asemenea, Executantul va prezenta și modalitatea efectivă prin care terțul susținător a luat la cunoștință despre eventuale dificultăți ale Executantului în realizarea Lucrărilor din Contract, așa cum sunt aceste dificultăți descrise în evidențele întâlnirilor de monitorizare a performanțelor în cadrul Contractului.
7.2.10.	Obligații privind progresul Lucrărilor
(a) Executantul are obligația de a elabora și de a transmite Achizitorului, pe perioada de execuție a Lucrărilor, rapoartele/documentele specificate în documentele achiziției precum și orice alte rapoarte/documente solicitate astfel cum este stabilit la din prezentul Contract. Rapoartele/documentele vor fi elaborate cu respectarea prevederilor Caietului de Sarcini, în conformitate cu Regulamentele/Standardele/normativele aplicabile în vigoare precum și cu respectarea prevederilor legislației naționale relevante pentru domeniul Contractului. 
(b) Executantul va emite Factura/Facturile conform Graficului de facturare și de efectuare a plăților acceptat respectiv în baza situațiilor de plată acceptate de către Achizitor.
7.2.11	Perioada de Garanție acordată Lucrărilor
(a)	Executantul are obligația legală de garantare a calității Materialelor livrate și a Lucrărilor de construcții executate, conform Legii nr. nr. 10/1995 cu modificările și completările ulterioare, coroborate cu prevederile Codului Civil privind condițiile și termenele stabilite pentru descoperirea viciilor ascunse.
(b)	Perioada de garanție este de ___________ luni de la data recepției la terminarea lucrărilor
(c)	În perioada de garanție Executantul trebuie să inițieze și să conducă un plan de măsuri de monitorizare a comportării lucrărilor executate și să notifice imediat Achizitorul cu privire la deficiențele identificate
[bookmark: do|caVI|si2|ar79](d) 	În perioada de garanție Executantul are obligația, în urma dispoziției date de Achizitor, de a executa toate Lucrările de modificare, reconstrucție și remediere a viciilor și altor Defecțiuni a căror cauză este nerespectarea prevederilor art. contractuale și a prevederilor Caietului de Sarcini. Obligația legală de garanție a Executantului pentru Lucrările executate impune remedierea tuturor Defecțiunilor constatate în termenul legal de garanție, exceptate fiind cele produse din culpa Achizitorului sau a persoanelor pentru care aceasta este ținută să răspundă.
7.2.10.	Obligații privind protecția mediului și de aplicarea principiului DNSH
(a)	Executantul se angajează să respecte cadrul legal aplicabil protecției mediului și principiul DNSH pe toată perioada de derulare a activităților de execuție a lucrărilor, conform cerințelor Caietului de sarcini respectiv a planului de management al mediului aferent execuției lucrărilor.
(b) 	Executantul, în baza prezentului contract, pe perioada execuției lucrărilor, își va asuma calitatea de Producător de deșeuri (producător inițial de deșeuri), conform dispozițiilor pct. 24 și pct. 25 din Anexa 1 la OUG 92/2021  respectiv calitatea de deținător de deșeuri, conform dispozițiilor pct. 16 din Anexa 1 la OUG 92/2021. În acest sens, Executantul este responsabil de colectarea, sortarea, gestionarea, reutilizarea, reciclarea şi/sau alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, în cuantum de minimum 70% din masa deșeurilor nepericuloase (cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European şi a Consiliului) provenite din activitățile de construcție şi desființări derulate în cadrul execuției lucrărilor ce fac obiectul contractului. Operațiunile privind gestionarea reutilizarea, reciclarea şi/sau alte operațiuni de valorificare materială a deșeurilor colectate și selectate se vor efectua prin intermediul unor operatori economici autorizați în acest scop, conform cadrului legal aplicabil în materie.
(c)	În aplicarea celor prevăzute la pct. (b) de mai sus, Executantul se obligă să inițieze și să conducă un plan de gestionare a deșeurilor provenite din activitățile de construcție şi desființări derulate în cadrul execuției lucrărilor ce fac obiectul contractului, conform prevederilor art. 17 alin. (4) din OUG 92/2021.
(d) 	Pentru confirmarea îndeplinirii obligațiilor privind aplicarea principiului DNSH la nivelul lucrărilor executate, în scopul efectuării decontărilor în cadrul contractului, Executantul va prezenta, odată cu fiecare situație de lucrări, un raport DNSH detaliat în care să se prezinte cel puțin următoarele informații:
i. Situație de lucrări cu prezentarea următoarelor informații (unde este cazul): 
· Cantitate de materiale desființate mc/mp:
· Cantitate de materiale reutilizate mc/mp
· Cantitate de materiale reciclate  mc/mp
· Cantitate totală de deșeuri mc/mp
ii. Documente prin care se certifică de către firma/firmele de gestiune deșeuri cantitatea de deșeuri preluate, din care se specifică cantitatea de deșeuri reciclate / reutilizate/ valorificate
iii. Declarații de performanță pentru produsele pentru construcții, întocmite de producători, sau declarații de conformitate (dacă sunt utilizate produse pentru construcții care fac obiectul unei specificații tehnice nearmonizate) sau agrement tehnic în construcții (dacă sunt utilizate produse pentru construcții pentru care nu există specificații tehnice armonizate sau specificații tehnice nearmonizate)
iv. Fișă cu date de securitate ale produselor (conform Regulament UE 2015/830)
v. Fișe tehnice ale echipamentelor folosite la sistemele tehnice ale clădirii - dovada consumului redus de energie, respectiv posibilitatea utilizării energiei regenerabile, declarațiile de conformitate
vi. Fișe tehnice ale utilajelor utilizate - măsuri de reducerea poluării.
7.3.	Sancțiuni pentru neîndeplinirea culpabilă a obligațiilor contractuale
(a)	Nerespectarea obligațiilor asumate prin prezentul Contract de către una dintre Părţi, în mod culpabil şi repetat, dă dreptul Părții lezate de a considera Contractul de drept reziliat şi de a pretinde plata de daune-interese.
(b)	Achizitorul îşi rezervă dreptul de a renunța oricând la Contract, printr-o notificare scrisă adresată Executantului fără nici o compensație, dacă acesta din urmă dă faliment, cu condiția ca această renunțare să nu prejudicieze sau să afecteze dreptul la acțiune sau despăgubire pentru Executant. În acest caz, Executantul are dreptul de a pretinde numai plata corespunzătoare pentru partea din Contract executată până la data denunțării unilaterale a Contractului.
(c)	În situația în care Executantul nu îşi îndeplinește la termen sau corespunzător obligațiile contractuale, se consideră că acesta produce implicit prejudicii grave Achizitorului, iar acesta din urmă are dreptul de a-l exclude în cazul participării la alte proceduri organizate în viitor pentru atribuirea altor contracte de achiziție publică.
[bookmark: _Ref455403777][bookmark: _Ref455403843][bookmark: _Toc455493998][bookmark: _Toc455494403][bookmark: _Toc456162435]7.3.1.	Neîndeplinirea Obligațiilor de către Executant
(a)	Dacă Executantul abandonează Lucrările, refuză sau nu reușește să respecte instrucțiunile Achizitorului sau nu reușește să ducă la îndeplinire obligațiile asumate, Achizitorul poate emite o notificare cu referire la prezenta clauză, prin care să specifice obligațiile neîndeplinite.
(b)	Dacă, în termenul de 15 zile de la momentul emiterii notificării prevăzute la art. 7.3.1. (a) Executantul nu ia toate măsurile de remediere a neîndeplinirii obligațiilor, Achizitorul poate solicita, printr-o a doua notificare emisă, să rezilieze unilateral Contractul, fără nicio altă formalitate și fără intervenția instanței de judecată.
(c)	Termenul în care Achizitorul poate transmite cea de-a doua notificare este de 15 zile de la expirarea termenului prevăzut la art. 7.3.1. (b).
(d)	După reziliere, Executantul trebuie să predea Amplasamentul în termen de 5 zile de la data notificării prevăzute la art. 7.3.1. (c) și să părăsească Șantierul, lăsând pe Șantier Materialele și Echipamentele aferente lucrărilor în curs de execuție.
(e)	În cazul în care, din vina sa exclusivă, Executantul nu reușește să-şi îndeplinească sau își îndeplinește defectuos obligațiile asumate prin Contract, atunci Achizitorul are dreptul de a aplica contractului o penalitate stabilită prin deducerea din valoarea obligației neexecutate sau executate necorespunzător a dobânzii legale penalizatoare prevăzuta la art. 3 alin. (21) din Ordonanța Guvernului nr. 13/2011, aprobată prin Legea nr. 43/2012, cu completările ulterioare. Dobânda legală penalizatoare se aplică din valoarea obligației neîndeplinite sau îndeplinite necorespunzător, pentru fiecare zi de întârziere, până la îndeplinirea efectivă a obligațiilor.

8.  ÎNCEPEREA, EXECUTAREA, FINALIZAREA, RECEPȚIA ȘI GARANȚIA LUCRĂRILOR
[bookmark: _Hlk106878226]8.1.	Data de începere a lucrărilor este de maxim 5 zile lucrătoare de la emiterea ordinului de începere a lucrărilor, acesta urmând să fie emis în maxim 3 zile lucrătoare după ce sunt îndeplinite următoarele:
a) constituirea garanției de bună execuție, conform prevederilor art. 10.a. din prezentul contract. 
b) prezentarea asigurărilor emise conform prevederilor art. 9 din prezentul contract. 
c) preluarea integrală a amplasamentelor.
8.2. Execuția Lucrărilor
(a)	Executantul va începe Lucrările la Data de Începere a Lucrărilor, astfel cum este stabilită la art. 8.1., va acționa cu promptitudine și fără întârziere și va finaliza Lucrările cu respectarea Duratei de Execuție.
(b)	Executantul se obligă să execute Lucrările contractate, în conformitate cu Graficul general de realizare a investiției publice (fizic și valoric) acceptat, în termenul stabilit la art. 5.1.
(c)	Lucrările trebuie să se deruleze conform Graficului general de realizare a investiției publice (fizic și valoric) acceptat şi să fie terminate la data stabilită. Datele intermediare, prevăzute în Graficul general de realizare a investiției publice (fizic și valoric) acceptat, se consideră date contractuale.
(d)	Executantul va prezenta, la cererea Achizitorului, după semnarea Contractului, Graficul general de realizare a investiției publice (fizic și valoric) acceptat, realizat în ordinea tehnologică de execuție. În cazul în care, după opinia Achizitorului, pe parcurs, desfășurarea Lucrărilor nu corespunde cu Graficul general de realizare a investiției publice (fizic și valoric) acceptat, la cererea Achizitorului, Executantul va prezenta un Grafic general de realizare a investiției publice (fizic și valoric) revizuit, în vederea terminării Lucrărilor la data prevăzută în Contract. Graficul general de realizare a investiției publice (fizic și valoric) revizuit nu îl va scuti pe Executant de niciuna dintre îndatoririle asumate prin Contract.
(e)	În cazul în care Executantul întârzie începerea Lucrărilor, terminarea pregătirilor sau dacă nu îşi îndeplinește îndatoririle prevăzute la art. 7.2, Achizitorul este îndreptățit să stabilească un termen nou la care activitatea să intre în normal şi să îl avertizeze pe Executant că, în cazul neconformării, la expirarea termenului stabilit va rezilia Contractul.
(f)	Achizitorul are dreptul de a supraveghea desfășurarea execuției Lucrărilor şi de a stabili conformitatea lor cu specificațiile din anexele care fac parte integrantă din Contract. Părțile Executante au obligația de a notifica, în scris, una celeilalte, identitatea reprezentanților lor atestați profesional pentru acest scop, şi anume responsabilul tehnic cu execuția din partea Executantului şi dirigintele de șantier sau, dacă este cazul, altă persoană fizică sau juridică atestată potrivit legii, din partea Achizitorului.
(g)	Executantul are obligația de a asigura accesul reprezentantului Achizitorului la locul de muncă, în ateliere, depozite şi oriunde îşi desfășoară activitățile legate de îndeplinirea obligațiilor asumate prin Contract, inclusiv pentru verificarea lucrărilor ascunse.
(h)	Materialele trebuie să fie de calitatea prevăzută în documentația de execuție; verificările şi testările Materialelor folosite la execuția lucrărilor precum şi condițiile de acceptare a Lucrării/Lucrărilor prin recepții provizorii şi/sau recepții finale, astfel cum sunt descrise în documentele Contractului.
(i)	Executantul are obligația de a asigura Instrumentele, Utilajele şi Materialele necesare pentru verificarea, măsurarea şi testarea Lucrărilor. Costul probelor şi încercărilor, inclusiv manopera aferentă acestora, revin Executantului.
(j)	Probele neprevăzute şi comandate de Achizitor pentru verificarea unor Lucrări sau Materiale puse în operă vor fi suportate de Executant, dacă se dovedește că Materialele nu sunt corespunzătoare calitativ sau că manopera nu este în conformitate cu prevederile Contractului. În caz contrar, Achizitorul va suporta aceste cheltuieli.
(k)	Executantul are obligația de a nu acoperi Lucrările care devin ascunse, fără aprobarea Achizitorului.
(l)	Executantul are obligația de a notifica Achizitorului, ori de câte ori astfel de Lucrări (care devin ascunse), inclusiv fundațiile, sunt finalizate, pentru a fi examinate şi măsurate.
(m)	Executantul are obligația de a dezveli orice Lucrare/Lucrări sau părți ale Lucrării/Lucrărilor, la dispoziția Achizitorului, şi de a le remedia, dacă este cazul. În cazul în care se constată că Lucrările sunt de calitate corespunzătoare şi au fost executate conform documentației de execuție, atunci cheltuielile privind dezvelirea şi refacerea vor fi suportate de către Achizitor, iar în caz contrar, de către Executant.
(o)	În fazele determinante, controlul se efectuează conform prevederilor legale aplicabile respectiv conform indicațiilor persoanelor abilitate.
8.3.	Protecția patrimoniului cultural național
(a)	Toate fosilele, monedele, obiectele de valoare sau orice alte vestigii sau obiecte de interes arheologic descoperite pe Amplasamentul Lucrării sunt considerate, în relațiile dintre Părți, ca fiind proprietatea absolută a Achizitorului.
(b)	Executantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la art. 8.3.(a) din prezentul Contract, iar imediat după descoperirea şi înainte de îndepărtarea lor, de a înștiința Achizitorul despre această descoperire şi de a îndeplini dispozițiile primite de la Achizitor privind îndepărtarea acestora. Dacă, din cauza unor astfel de dispoziții, Executantul suferă întârzieri şi/sau cheltuieli suplimentare, atunci, prin consultare, Părțile vor stabili: 
i. orice prelungire a duratei de execuție la care Executantul are dreptul; 
ii. totalul cheltuielilor suplimentare, care se va adăuga la Prețul Contractului.
(c)	Achizitorul are obligația, de îndată ce a luat la cunoștință despre descoperirea obiectelor prevăzute la art. 8.3.(a) din prezentul Contract, de a înștiința în acest sens organele de poliție şi comisia monumentelor istorice.
8.4.	Întârzierea și sistarea lucrărilor
(a) Întârzierea Lucrărilor este acceptată în următoarele cazuri:
i. condițiile meteorologice extrem de nefavorabile precum și temperaturi care, potrivit normelor, normativelor și argumentelor tehnice, nu permit punerea în execuție a unor Materiale sau procedee tehnice,
ii. oricare alt motiv de întârziere care nu se datorează Executantului și nu a survenit prin încălcarea Contractului de către acesta; Executantul este îndreptățit să solicite în scris prelungirea Duratei de Execuție a oricărei părți din Lucrare.
(b) Intervenția unei situații care poate determina imposibilitatea temporară a executării de către Executant  a obligațiilor contractuale, inclusiv situații cum ar fi, dar fără a se limita la descoperirea de muniție, armament ori altele asemenea sau elemente ale acestora, descoperirea de cadavre sau elemente ale acestora precum și în cazul identificării în Șantier a oricărui obiect sau eveniment pentru care trebuie să se acționeze conform Legii, obligă Executantul la informarea Achizitorului, în termenul stabilit în documentația de atribuire.
(c) Lipsa informării Achizitorului în cadrul termenului stipulat la art. 8.4. lit. (b) face inopozabilă acestuia Dispoziția sau decizia dirigintelui de șantier sau a Executantului cu privire la sistarea temporară, integrală sau parțială, a Lucrărilor, cu consecința dreptului Achizitorului de a refuza prelungirea Duratei de Execuție a Lucrărilor contractate.
(d) În cazul situațiilor speciale privind descoperirea de obiecte sau identificarea de situații precizate la art. 8.4. lit. (b), Părțile au obligația de a acționa conform Legii.
8.5.	Graficul general de realizare a investiției publice (fizic și valoric)
(a)	Execuția Lucrărilor se va face în succesiunea și termenele stabilite prin Graficul general de realizare a investiției publice (fizic și valoric) acceptat, alcătuit în ordinea tehnologică de execuție, anexă la Contract, parte integrantă al acestuia.
(b)	Verificarea îndeplinirii obligațiilor contractuale de către Executant, sub aspectul încadrării în termenele de execuție, se va face prin raportarea stadiului de fapt a Lucrărilor la conținutul Graficul general de realizare a investiției publice (fizic și valoric) acceptat.
(c)	În cazul în care, după opinia Achizitorului, pe parcurs, desfășurarea Lucrărilor nu corespunde cu Graficul general de realizare a investiției publice (fizic și valoric) acceptat, la cererea Achizitorului, Executantul va prezenta un grafic revizuit, în vederea terminării Lucrărilor la data prevăzută în Contract. Graficul revizuit nu îl va scuti pe Executant de niciuna dintre îndatoririle asumate prin Contract.

(a)	Toate Lucrările contractate vor fi finalizate și recepționate de Achizitor în cadrul termenului stabilit în prezentul contract, sub sancțiunea penalității prevăzute la art. 7.3.1. e). Clauza penală va fi aplicată:
i. la valoarea etapei constructive intermediare nerealizate în termen, potrivit Graficul general de realizare a investiției publice (fizic și valoric) acceptat sau
ii. întregului preț al Lucrărilor contractate și neexecutate, independent de gradul în care lucrarea este parțial realizată, în situația depășirii nejustificate a Duratei de Execuție.
(b)	Cuantumul penalităților nu poate depăși valoarea ce a stat la baza aplicării penalității și poate fi încasat de Achizitor și prin reținerea sumelor datorate Executantului, ulterior emiterii unei facturi fiscale având acest obiect.
(c)	În cazul în care lipsa finalizării Lucrărilor conduce la imposibilitatea predării și exploatării construcțiilor vizate, independent de stadiul intermediar în care aceste construcții se află prin execuția parțială a Lucrărilor, clauzele penale stabilite la art. 8.6.(a) din prezentul Contract urmează a fi aplicate întregului Preț al Lucrărilor contractate prin semnarea prezentului Contract, oricare ar fi măsura în care lucrările la care Executantul s-a obligat sunt executate la data scadenței obligației sale de finalizare a Lucrărilor.
(d)	Executantul nu datorează penalități de întârziere atunci când întârzierile sunt urmarea lipsei de Documentație Tehnică sau a lipsei frontului de lucru, datorate culpei Achizitorului. În toate aceste ipoteze termenul de execuție care curge împotriva Executantului va fi prelungit cu durata acestor impedimente, constatate în scris de către Părți prin reprezentanții lor împuterniciți în acest sens, potrivit articolelor prezentului Contract, prin încheierea unui Act Adițional la Contract.
(e)	Obligația notificării Inspectoratului de Stat în Construcții și Primăriei/Consiliului Local cu privire la data începerii efective a Lucrărilor este în sarcina Executantului.
 (h)	Intervenția unei situații care poate determina imposibilitatea temporară a Executantului de executare a obligațiilor contractuale obligă Executantul la informarea imediată a Achizitorului. Lipsa informării Achizitorului în termen de maxim 3 zile de la apariția unei astfel de situații, face inopozabilă acestuia dispoziția sau decizia Dirigintelui de Șantier sau a Executantului cu privire la sistarea temporară, integrală sau parțială, a Lucrărilor, cu consecința dreptului Achizitorului de a refuza prelungirea Duratei de Execuție a Lucrărilor contractate.
(i)	În cazul întârzierii execuției lucrărilor, în alte situații decât cele prevăzute la art. 8.4., iar garanția de bună execuție este constituită printr-un instrument de garantare, Executantul are obligația de a prelungi valabilitatea instrumentului de garantare, cu o durată corespunzătoare noului termen stabilit de părți pentru finalizarea execuției lucrărilor, durată ce nu poate fi mai mică de 30 de zile. Termenul de prelungire în acest mod a valabilității instrumentului de garantare este de maxim 5 zile lucrătoare de la data primirii notificării prevăzute la art. 7.3.1. lit. (a) din prezentul contract. 
8.7.	Prelungirea Duratei de Execuție
(a) Cu condiția respectării prevederilor stabilite în cadrul prezentului contract, Executantul va avea dreptul la prelungirea Duratei de Execuție dacă se înregistrează sau se vor înregistra întârzieri cauzate de Achizitor sau de situațiile stipulate în art. 8.4 sub condiția informării Achizitorului, asupra împrejurărilor obiective care pot determina prelungirea Duratei de Execuție.
(b) La primirea solicitării motivate din partea Executantului,  Achizitorul va lua în considerare toate detaliile justificative furnizate de către Executant și, dacă este cazul, va prelungi Durata de Execuție.
8.8. Terminarea și Recepția Lucrărilor
8.8.1.	Recepția Lucrărilor
(a)	Lucrările, în totalitatea lor, sau, dacă este cazul, oricare parte din Lucrare/Lucrări trebuie finalizate în termenul stabilit prin Graficul general de realizare a investiției publice (fizic și valoric) acceptat.
(b)	La finalizarea Lucrărilor, Contractatul are obligația de a notifica, în scris, Achizitorului că sunt îndeplinite condițiile de recepție, solicitând acestuia convocarea comisiei de recepție.
(c)	Pe baza situațiilor de lucrări executate confirmate şi a constatărilor efectuate pe teren, Achizitorul va aprecia dacă sunt întrunite condițiile pentru a convoca comisia de recepție.
(d)	În cazul în care se constată că sunt lipsuri sau deficiențe, acestea vor fi notificate Executantului, stabilindu-se şi termenele pentru remediere şi finalizare. 
(e)	După constatarea remedierii tuturor lipsurilor şi deficiențelor, la o nouă solicitare a Executantului, Achizitorul va convoca comisia de recepție.
(f)	Comisia de recepție are obligația de a constata stadiul îndeplinirii Contractului prin corelarea prevederilor acestuia cu documentația de execuție şi cu reglementările în vigoare.
(g)	În funcție de constatările făcute, Achizitorul are dreptul de a aproba sau de a respinge recepția.
(h)	Recepția se poate face şi pentru părţi ale lucrării, distincte din punct de vedere fizic şi funcțional.
(i) 	Recepția la terminarea lucrărilor se poate efectua doar în baza raportului DNSH final prezentat de Executant, din care reiese îndeplinirea unui nivel minim de reciclare, reutilizare sau alte operațiuni de valorificare materială în cuantum de minim  70% din masa deșeurilor nepericuloase provenite din activitățile de construcție şi desființări aferente prezentului contract de lucrări, conform cerințelor cap. 6 din Caietul de sarcini respectiv art. 7.2.10 din prezentul contract 

 (a)	Comisia de recepție are obligația de a constata execuția completă a tuturor Lucrărilor prevăzute în prezentul Contract, prin corelarea prevederilor acestuia cu documentația de execuție și cu reglementările specifice, cu respectarea exigențelor prevăzute de Lege. În funcție de constatările făcute, Achizitorul are dreptul de a aproba, a amâna sau de a respinge recepția.
(b)	Achizitorul va proceda la Recepția Lucrărilor potrivit legilor în vigoare și va înștiința Executantul cu privire la decizia sa de a recepționa Lucrările, transmițând acestuia o copie a Procesului-Verbal de Recepție a Lucrărilor.
(c)	În termen de 5 zile lucrătoare după comunicarea Procesului-Verbal de Recepție la terminarea Lucrărilor, Executantul, va finaliza cu promptitudine activitățile din Șantier, va elimina toate materialele și echipamentele din cadrul acestuia și va elibera Șantierul.
(d)	Recepția finală va fi efectuată conform prevederilor legale, după expirarea perioadei de garanție.
8.8.3. 	Alte dispoziții privind recepția lucrărilor	
(a) 	Recepția Lucrărilor se poate face și pentru părți ale Lucrării, conform graficului de plăți sau la cererea Părților.
(b) 	Lucrările executate și supuse recepției conform art. 8.8.3. (a) trebuie să fie dovedite ca atare printr-o situație de lucrări parțială însușită de către Achizitor și reprezentații săi însoțită de raportul DNSH indicat la art. 7.2.10 lit. (d) aferent lucrărilor supuse recepției, întocmite astfel încât să asigure o rapidă și sigură verificare a lor.
(c)	În baza recepției lucrărilor realizate, conform art. 8.8.3. (a) și (b) se pot efectua plăți parțiale. 
(d)	Recepția lucrărilor realizată conform art. 8.8.3. (a), (b) și (c) nu influențează responsabilitatea și garanția de bună execuție a Executantului, ele nu se consideră, de către Achizitor, ca recepție a lucrărilor executate, conform cadrului legal aplicabil în materia recepție lucrărilor finanțate in fonduri publice
(e) 	În scopul decontării lucrărilor executate și recepționate conform art. 8.8.2 și 8.8.3. Executantul va prezenta Situațiile de plată aferente lucrărilor recepționate împreună cu  raportul DNSH indicat la art.7.2.10 lit. (d) din prezentul contract , însoțite de documentele suport aferente, conform cadrului legal aplicabil în materie. Aceste situații de plată trebuie să fie întocmite cu acuratețe, în conformitate cu stadiul real al execuție lucrărilor în teren. Situațiile de plată se confirmă de către Achizitor și de către Dirigintele de șantier, cu respectarea cadrului legal aplicabil în materie. 
(f) 	Executantul este obligat de a răspunde în termen de maxim 2 zile lucrătoare la primirea din partea achizitorului a oricărei solicitării de clarificări/modificări privind situațiile de plată și a documentelor suport prezentate în vederea decontării.  

(a)	În orice moment pe perioada de valabilitate a Contractului, Achizitorul poate să înștiințeze Executantul cu privire la orice Defecțiuni/neconformități, fie ele aparente sau ascunse, sau lucrări nefinalizate.
(b)	Executantul va remedia, fără costuri suplimentare pentru Achizitor, orice Defecțiuni/neconformități datorate faptului că Materialele, Echipamentele sau calitatea execuției nu sunt în conformitate cu prevederile Contractului.
(c)	Costul remedierii Defecțiunilor datorate oricărei alte cauze va fi evaluat ca o Modificare.
(d)	Neremedierea Defecțiunilor sau nefinalizarea Lucrărilor neterminate în cadrul termenului stabilit prin notificarea Achizitorului va îndreptăți Achizitorul să efectueze toate Lucrările necesare, pe cheltuiala Executantului.
8.10.	Desfacerea și Testarea
(a)	Achizitorul poate emite instrucțiuni referitoare la desfacerea și/sau testarea oricărei Lucrări. Probele neprevăzute și comandate de Achizitor pentru verificarea unor Lucrări sau Materiale puse în operă vor fi suportate de Achizitor, cu excepția cazului în care se stabilește că, în urma unei desfaceri și/sau testări, Materialele, Echipamentele sau manopera nu sunt corespunzătoare calitativ. 
(b)	Materialele trebuie să fie de calitatea prevăzută în documentația de execuție. Verificările și testările Materialelor folosite la execuția Lucrărilor precum și condițiile pentru semnarea recepției provizorii, la terminarea lucrărilor și a recepției finale (calitative) sunt cele descrise în Caietul de Sarcini.
(c)	Executantul are obligația să asigure Instrumentele, Utilajele și Materialele necesare pentru verificarea, măsurarea și testarea Lucrărilor, conform prevederilor legale în în vigoare. Costul probelor și încercărilor, inclusiv al manoperei aferente acestora, revine EXcecutantului.
(d)	Executantul are obligația de a nu acoperi Lucrările care devin ascunse, fără notificarea și aprobarea Achizitorului.
(e)	Executantul are obligația de a notifica Achizitorul, ori de câte ori astfel de lucrări sunt finalizate, pentru a fi examinate și măsurate. În caz contrar, Executantul are obligația de a dezveli orice parte sau părți din Lucrare, pe cheltuiala sa și la dispoziția Achizitorului, și de a reface această parte sau aceste părți din Lucrare, dacă este cazul.
8.11.	Perioada de garanție acordată Lucrărilor
(a)	Garanția Lucrărilor este distinctă de Garanția de bună execuție a Contractului.
(b)	Perioada pentru garanția lucrărilor este stabilită la art. 7.2.1 (b) și curge de la data Recepţiei la terminarea lucrărilor şi până la Recepţia finală.
(c)	În perioada de garanţie, Executantul are obligaţia, în urma dispoziţiei date de Achizitor, de a executa toate lucrările de modificare, reconstrucţie şi remediere a viciilor şi altor Defecțiuni a căror cauză este nerespectarea art. contractuale.
(d)	Executantul are obligaţia de a executa, pe cheltuiala proprie, toate și oricare dintre Lucrările, în cazul în care ele sunt necesare datorită:
i. utilizării de Materiale, de Instalații sau a unei manopere neconforme cu prevederile Contractului sau
ii. unui viciu provenit din nerespectarea proiectării sau
iii. neglijenţei sau neîndeplinirii de catre Executant a oricăreia dintre obligaţiile explicite sau implicite care îi revin în baza Contractului.
(e)	În cazul în care Defecţiunile nu se datorează Executantului, Lucrările fiind executate de către acesta conform prevederilor Contractului, costul remedierilor va fi evaluat şi plătit ca Lucrări suplimentare.
(f)	În cazul în care Executantul nu execută Lucrările prevazute la art. 8.11.(d) din prezentul Contract, Achizitorul este îndreptăţit să angajeze şi să plătească alți terți care să le execute. Cheltuielile aferente acestor Lucrări vor fi recuperate de către Achizitor de la Executant sau reţinute din sumele cuvenite acestuia.
8.12.	Emiterea documentelor constatatoare
Pentru și în legătură cu acest Contract, documentele constatatoare (intermediare și finale) se emit, în termenele prevăzute de art. 166 alin. (1) lit. e) din HG nr. 395/2016.

9. ASIGURĂRI
9.1.	Obligații privind Asigurările
(a)	Executantul are obligația de a încheia, înainte de începerea Lucrărilor, Asigurări care trebuie să cuprindă toate riscurile ce ar putea apărea cu privire la activitățile contractului realizate de reprezentații Executantului, Lucrările executate, Utilajele, Instalațiile de lucru, Echipamentele, Materialele pe stoc, personalul propriu şi reprezentanții împuterniciți să verifice, să testeze sau să recepționeze Lucrările precum şi daunele sau prejudiciile aduse către terțe persoane fizice sau juridice.
(b) 	Asigurările încheiate de Executant, conform art. 9.1. (a) trebuie să prevadă o acoperire a prejudiciului de minim 500.000 lei și să aibă o perioadă de valabilitate cel puțin egală cu cea a prezentului contract. În cazul prelungirii perioadei prezentului contract, Executantul trebuie să prelungească corespunzător Asigurările, în termen de maxim 5 zile lucrătoare de la încheierea actului adițional de prelungire a perioadei contractuale
(c)	Executantul are obligația de a prezenta Achizitorului polița sau polițele de asigurare şi dovada pentru plata primelor curente (actualizate), în termen de 3 zile lucrătoare de la data emiterii acestora.
 (d)	Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de Executant, Achizitorului și reprezentaților acestuia sau altor terțe persoane fizice sau juridice cu excepția unui accident sau prejudiciu rezultând din vina achizitorului, a agenților sau a angajaților acestuia.
10. GARANŢIA DE BUNĂ EXECUŢIE A CONTRACTULUI
(a)	Executantul se obligă să constituie, în termen de 5 zile de la semnarea prezentului contract de lucrări, garanția de bună execuție a contractului în cuantum de 10% din valoarea contractului, fără TVA. Aceasta se va constitui prin orice modalitate prevăzută la art. 154 alin. (4) din Legea 98/2016, convenită de părți la momentul semnării prezentului contract și va acoperi toată perioada de derulare a execuție lucrărilor și perioada de valabilitate a garanției de bună execuție acordată lucrărilor, prevăzută la art. 7.2.11 (b) din prezentul contract, dispozițiile art. 154^2 alin. (5) din Legea 98/2016 aplicându-se corespunzător.
(b) În situația în care părțile convin prelungirea duratei de execuție a contractului precum şi în cazul în care, pentru orice motiv, se decalează termenul de recepție la terminarea lucrărilor (inclusiv forță majoră), iar garanția de bună execuție este constituită printr-un instrument de garantare, Executantul are obligația de a prelungi valabilitatea instrumentului e garantare, cu durata corespunzătoare prelungirii termenului de execuție/termenului de recepție la terminarea lucrărilor, în maxim 5 zile lucrătoare de la data semnării de către părți a actului adițional de prelungire.  Garanția de bună execuție ce se va prelungi va fi valabilă de la data expirării celei inițiale pe perioada de prelungire a termenului de execuție şi până la semnarea procesului verbal de recepție finală.
(c) În situația în care părțile convin suplimentarea prețului contractului iar garanția de bună execuție este constituită printre-un instrument de garantare, Executantul are obligația de a mări valoarea instrumentului de garantare, cu suma corespunzătoare, conform art. 10.(a) din prezentul Contract, în maxim 5 zile lucrătoare de la data semnării de către părți a actului adițional de modificare a prețului contractului.
(d) Achizitorul se obligă să elibereze garanția pentru participare şi să emită ordinul de începere a lucrărilor numai după ce Executantul a făcut dovada constituirii garanției de bună execuție, în forma și cuantumul stabilit prin documentele licitației.
(e) Achizitorul are dreptul de a emite pretenții asupra garanției de bună execuție, în limita prejudiciului creat, dacă Executantul nu îşi execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru Executantului, precizând totodată obligațiile care nu au fost respectate. 

11.	MODIFICAREA CONTRACTULUI ȘI DISPOZIȚII CONEXE
11.1.	Modificări ale Contractului
(a) Părțile au dreptul, pe durata perioadei de valabilitate a Contractului, de a conveni modificarea și/sau completarea art. acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016.
(b) Modificările nesubstanțiale astfel cum sunt stabilite de cadrul legal aplicabil în materia achizițiilor publice sunt singurele modificări ale Contractului care pot fi făcute fără organizarea unei noi proceduri de atribuire.
(c) Modificările contractuale, astfel cum sunt stabilite la art. 11.1.(a) și 11.1.(b), nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia Executantul a fost declarat câștigător în cadrul procedurii de atribuire.
(d) În orice situație, o modificare nesubstanțială adusă Contractului, pentru a fi adoptată trebuie să fie motivată și acceptată de către Achizitor prealabil, prin analizarea și încadrarea circumstanțelor care determină modificarea, conform Instrucțiunii ANAP nr. 1/2021 privind  modificările contractului de achiziție publică (publicată în MO nr. 56/19.01.2021).
(e) În aplicarea prevederilor art. 11 din prezentul contract, Executantul este obligat să notifice Achizitorul, cu cel puțin 10 zile lucrătoare înainte, cu privire la orice situație care poate impune modificarea contractului de achiziție publică inclusiv a documentelor contractului specificate la art. 6.1 din prezentul contract. Notificarea trebuie să prezinte explicit și detaliat modificarea propusă și modul în care aceasta intervine asupra prezentului contract de lucrări. 
11.2. Modificarea Contractului prin actualizare
(a) 	Actualizarea prezentului Contract se realizează ca urmare a evaluării activităților, rezultatelor și performanțelor Executantului în cadrul Contractului. Modificarea Contractului prin actualizare intervine cu scopul atingerii obiectului Contractului, care constă în Lucrările pe care Executantul se obligă să le execute în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare și conform cerințelor din Caietul de Sarcini precum și a celorlalte anexe ale Contractului, care fac parte integrantă din Contract, în următoarele situații:
i. Actualizarea Prețului Contractului cu respectarea prevederilor cadrului legal aplicabil în materie și a art. din prezentul Contract (inclusiv caietul de sarcini)
și/sau
ii. Actualizarea datelor de intrare utilizate în derularea Contractului, respectiv actualizarea activităților și/sau performanțelor stabilite
11.3.	Modificări contractuale
[bookmark: _Ref455398996][bookmark: _Toc455493985][bookmark: _Toc455494390][bookmark: _Toc456162422]11.3.1.	Dreptul de a modifica
(a)	Achizitorul poate da instrucțiuni de modificare pentru și în limita sumelor stabilite la dispoziția Achizitorului pentru Lucrarea/Lucrările care fac obiectul Contractului, conform cadrului legal aplicabil în materie.
[bookmark: do|caVI|si2|ar237|al1|lib][bookmark: do|caVI|si2|ar237|al2|lib](b)	Contractul poate fi modificat și atunci când devine necesară achiziționarea de la Executant a unor lucrări suplimentare, care nu au fost incluse în Contract, dar care au devenit strict necesare în vederea îndeplinirii acestuia și trebuie achiziționate de la Executant întrucât schimbarea acestuia nu poate fi realizată din motive economice sau tehnice, precum cerințe legate de interschimbabilitatea sau interoperabilitatea cu Echipamentele deja incluse în Contract sau cu lucrările deja executate în cadrul Contractului, și schimbarea Executantului cauzează Achizitorului o creșterea semnificativă a costurilor, cu respectarea condițiilor impuse de art. 221 alin. (1) lit. b) din Legea 98/2016.
[bookmark: _Ref455403516][bookmark: _Toc455493986][bookmark: _Toc455494391][bookmark: _Toc456162423]11.3.2.	Evaluarea modificărilor
(a)	Modificările vor fi evaluate și după cum urmează:
i. pentru elementele de cost care se regăsesc în oferta inițială a Executantului– se vor utiliza aceleași prețuri unitare utilizate în oferta câștigătoare care a stat la baza atribuirii contractului; 
ii. pentru elementele de cost care nu se regăsesc în oferta inițială a Executantului – prețurile unitare se vor stabili în cadrul unei sesiuni de negociere realizate între achizitor și Executant, folosindu-se drept referință, după caz, prețuri unitare prezentate de proiectantul lucrării sau prețuri unitare stabilite în corelate directă cu prețurile medii practicate în piață la momentul modificării;
iii. pentru coeficienții impuși de cadrul legal aplicabil în vigoare, aplicabili structurii de cost a modificării- se vor folosi coeficienții stabiliți de cadrul normativ valabil la data modificării;
iv. valoarea procentuală utilizată de către Executant pentru stabilirea cheltuielilor indirecte și a profitului aplicat modificării vor fi aceeași ca cei utilizați în oferta inițială a Executantului, care a stat la baza atribuirii contractului;
v. în aplicarea formulei de ajustare a prețului contractului, prevăzută la art. 4.4 din prezentul contract, pentru lucrările executate și supuse decontării, ce prezintă prețuri care au rezultat prin aplicarea art. 11.3.2. lit. (a) pct. ii. din prezentul contract, coeficientul „ICCdata referinţă” se va stabili ca fiind „indicele de cost în construcții - total aplicabil la data anterioară cu 30 de zile față de termenul adoptării modificărilor, prin act adițional. În acest sens, pentru evidențierea clară a modului de aplicare a dispozițiilor art. 4.4. din prezentul contract, Executantul va prezenta situații de lucrări distincte pentru lucrările ce au făcut obiectul modificărilor indicate la art. 11.3.2. lit. (a) pct. ii. din prezentul contract;
[bookmark: _Ref455403408][bookmark: _Toc455493987][bookmark: _Toc455494392][bookmark: _Toc456162424]11.3.3.	Notificarea promptă
(a)	Fiecare Parte are obligația de a notifica cealaltă Parte de îndată ce are cunoștință de existența unor circumstanțe care pot întârzia sau împiedica execuția Lucrărilor sau care pot genera o modificare a contractului, indiferent dacă aceasta presupune sau nu o plată suplimentară. 
(b) 	Executantul va lua toate măsurile, cu diligența specifică bunului comerciant, pentru reducerea la minim a situațiilor în care pot determina apariția unor plăți suplimentare.
(c)	Dreptul Executantului la prelungirea Duratei de Execuție sau la plata Costurilor suplimentare va fi limitat la timpul și plata care i-ar fi revenit dacă ar fi înștiințat Achizitorul cu promptitudine și ar fi luat toate măsurile necesare pentru protejarea interesului Achizitorului.
(d) 	În orice situație, Executantul este obligat să notifice Achizitorul imediat cu privire la apariția oricărei situații care poate impune modificarea contractului de achiziție publică inclusiv a documentelor contractului specificate la art. 6.1. din prezentul contract. Notificarea trebuie să prezinte explicit și detaliat situația apărută, cauzele care determină apariția modificării și modul în care aceasta intervine asupra prezentului contract.
(e)	În cazul în care Executantul:
i. adoptă la nivelul Lucrărilor modificări ale soluțiilor tehnice prevăzute prin documentele contractului
ii. adoptă la nivelul Lucrărilor modificări de ordin cantitativ și/sau calitativ ale materialelor sau Echipamentelor puse în operă, față de cele prevăzute în documentele contractului 
iii. execută lucrări/activități suplimentare față de documentele contractului fără aprobarea prealabilă a Achizitorului respectiv prin încheierea unui act adițional la 	prezentul contract, Achizitorul nu este obligat la recepția respectiv decontarea situațiilor de plată aferente acestora
11.3.4.	Cesiunea
(a) În prezentul Contract este permisă cesiunea drepturilor și obligațiilor născute din acest Contract, cu acordul prealabil al Achizitorului și în condițiile Legii nr. 98/2016, respectiv HG 395/2016.
(b) Executantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.
(c) Cesiunea nu va exonera Executantul de nici o responsabilitate privind garanția sau orice alte obligații asumate prin Contract.
(d) În cazul în care drepturile şi obligațiile Executantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune divizare, achiziție sau insolvență, astfel cum este stabilit în Legea 98/2016, trebuie să notifice Achizitorul  într-un termen de maxim 3 zile lucrătoare de la momentul în care Executantul ia cunoștință de inițierea acestui demers la nivelul organizației sale.
11.3.5. Subcontractarea
(a) Orice înțelegere scrisă prin care Executantul încredințează o parte din realizarea Lucrărilor către un terț este considerată a fi un Contract de Subcontractare.
(b) Executantul are dreptul de a subcontracta orice parte a prezentului Contract şi/sau poate schimba SubExecutantul/Subcontractanții specificați în Propunerea Tehnică numai cu acordul prealabil, scris, al Achizitorului și numai în condițiile art. 219 din Legea 98/2016, menționând partea/părțile din Contract care va/vor fi subcontractat(e) precum şi identitatea Subcontractanților.
(c) Executantul are obligația de a prezenta la încheierea Contractului, contractele încheiate cu Subcontractanții desemnați în cadrul Ofertei depusă pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.
(d) Executantul are dreptul de a solicita Achizitorului, în orice moment pe perioada derulării Contractului, fie înlocuirea unui SubExecutant, ca urmare a terminării unui Contract de Subcontractare inclus în Contract, fie implicarea de noi Subcontractanți. Executantul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare. Solicitarea în scris în vederea obținerii aprobării Achizitorului privind implicarea de noi Subcontractanți se realizează numai după ce Executantul a efectuat el însuși o verificare prealabilă a SubExecutantului ce urmează a fi propus, prin raportare la caracteristicile Lucrărilor care urmează a fi subcontractate, motivele de excludere precizate la art. 164, 165 și 167 din Legea 98/2016 aplicabile SubExecutantului și capacitatea SubExecutantului de a îndeplini obiectul Contractului de Subcontractare, inclusiv resursele de care acesta dispune. Aprobarea privind înlocuirea unui SubExecutant/implicarea unui nou SubExecutant va fi acordată de Achizitor, avându-se în vedere, cel puțin: caracteristicile Lucrărilor care urmează a fi subcontractate, motivele de excludere precizate la art. 164, 165 și 167 din Legea 98/2016, aplicabile SubExecutantului și informațiile prezentate de Executant privind capacitatea SubExecutantului propus pentru îndeplinirea obiectului Contractului de Subcontractare, inclusiv resursele de care acesta dispune precum și declarația pe propria răspundere a noilor Subcontractanți privind asumarea respectării prevederilor din Caietul de Sarcini. Orice SubExecutant propus și aflat în situațiile de excludere va fi respins de către Achizitor. Achizitorul va notifica decizia sa Executantului în termen de 5 zile lucrătoare de la momentul în care Achizitorul primește din partea Executantului toate documentele și informațiile prevăzute mai sus, conform cadrului legal aplicabil în materia achizițiilor publice. În cazul respingerii aprobării, Achizitorul va motiva decizia sa. 
(e) Niciun Contract de Subcontractare nu va crea raporturi contractuale între SubExecutant și Achizitor. Executantul este pe deplin răspunzător față de Achizitor pentru modul în care îndeplinește Contractul. Executantul va răspunde pentru actele și faptele Subcontractanților săi ca și cum ar fi actele sau faptele Executantului. Aprobarea de către Achizitor a subcontractării oricărei părți a Contractului sau a angajării de către Executant a unor Subcontractanți pentru execuția Lucrărilor nu va elibera Executantul de niciuna dintre obligațiile sale din Contract.
(f) În cazul în care un SubExecutant nu reușește să își execute obligațiile contractuale, Achizitorul poate solicita Executantului fie să înlocuiască respectivul SubExecutant cu un alt SubExecutant, care să dețină calificările și experiența solicitate de către Achizitor, fie să preia el însuși execuția Lucrărilor.
(g) Lucrările încredințate unui SubExecutant de către Executant nu pot fi încredințate unor terțe părți de către SubExecutant.
(h) Orice schimbare a SubExecutantului fără aprobarea prealabilă în scris a Achizitorului sau orice încredințare a Lucrărilor de către SubExecutant către terțe părți va fi considerată o încălcare a Contractului, situație care îndreptățește Achizitorul la rezilierea unilaterală a Contractului și obținerea de despăgubiri din partea Executantului, astfel cum sunt stabilite în cadrul prezentului contract
(i) În orice moment, pe perioada derulării Contractului, Executantul trebuie să se asigure că SubExecutantul/Subcontractanții nu afectează drepturile Achizitorului în temeiul prezentului Contract.
(j) În orice moment, pe perioada derulării Contractului, Achizitorul poate solicita Executantului să înlocuiască un SubExecutant care se află în una dintre situațiile de excludere specificate la art. 164, art. 165 și art. 167 din Legea 98/2016.
(k) În cazul în care un SubExecutant și-a exprimat opțiunea de a fi plătit direct, atunci această opțiune este valabilă numai în contextul dispozițiilor art. 218  alin. (2) din Legea 98/2016,

12.	REZILIEREA CONTRACTULUI 
12.1.	Prezentul Contract poate înceta, prin:
(a) executarea corespunzătoare a obligațiilor conform dispozițiilor prezentului Contract,
(b) acordul de voință al Părților,
(c) rezilierea unilaterală de către o Parte în cazul îndeplinirii în mod necorespunzător sau neîndeplinirii obligațiilor contractuale de către cealaltă Parte Executantă precum și în cazurile expres menționate în prezentul Contract,
(d) imposibilitatea fortuită de executare.
12.2. Achizitorul își rezervă dreptul de a rezilia Contractul, cu efecte depline, printr-o notificare scrisă adresată Executantului, cu respectarea unui termen de 15 zile, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare, dar nelimitându-se la acestea, Executantul nefiind îndreptățit să pretindă nicio sumă reprezentând daune sau alte prejudicii, dacă:
(a) Executantul nu-și îndeplinește obligațiile esențiale, conform prevederilor Contractului;
(b) Executantul nu se conformează, în perioada de timp rezonabilă, conform notificării emise de către Achizitor, prin care i se solicită remedierea Defecțiunilor/neconformității precum și executarea sau neexecutarea obligațiilor din prezentul Contract, care afectează în mod grav executarea în mod corespunzător și la termen a obligațiilor contractuale ale Executantului;
(c) Executantul refuză sau omite să aducă la îndeplinire dispozițiile/notificările emise de către Achizitor în condițiile prezentului Contract;
(d) Executantul face obiectul unei proceduri de insolvență, lichidare, dizolvare, administrare/supraveghere judiciară sau se ală sub controlul unei autorități a încheiat o înțelegere cu creditorii privind plata datoriilor, și-a suspendat/încetat activitatea sau se află într-o situație asemănătoare, care rezultă dintr-o procedură similară reglementată de legislația sau reglementările stabilite la nivel național, cu excepția cazului în care Achizitorul își rezervă dreptul de a nu rezilia Contractul cu Executantul împotriva căruia s-a deschis procedura generală de insolvență, atunci când, pe baza informațiilor și/sau documentelor prezentate de Executant, stabilește că acesta are capacitatea de a executa Contractul de achiziție publică de Lucrări, astfel cum este detaliat în prezentul contract
(e) Executantul subcontractează o parte a lucrărilor ce fac obiectul prezentului contract, fără a avea în prealabil acordul scris al Achizitorului;,
(f) Executantul adoptă la nivelul lucrării modificări ce nu sunt avizate prealabil de Achizitor
(g) Executantul se află într-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
(h) Executantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
(i) are loc orice modificarea organizațională care implică o schimbare cu privire la personalitatea juridică, natura sau controlul Executantului, cu excepția situației în care asemenea modificări sunt realizate prin Act Adițional la prezentul Contract;
(j) apariția oricărei alte incapacități legale care să împiedice executarea Contractului;
(k) Executantul eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin Contract;
(l) în cazul în care, printr-un act normativ, se modifică interesul public al Achizitorului în legătură cu care se execută Lucrările care fac obiectul Contractului;
(m) în cazul în care, din motive neimputabile Achizitorului, se reziliază contractul de finanțare nr. C3I1A0122000121, încheiat cu MINISTERUL MEDIULUI, APELOR ȘI PĂDURILOR prin care se asigură finanțarea acordată în scopul realizării obiectivului investițional care face obiectul prezentului contract;
(n) În cazul identificării de către Achizitor a unor cheltuieli comerciale neuzuale, conform art. 7.2.5.(g) din prezentul Contract sau în cazul în care se confirma existența uneia din situațiile prevăzute la art. 7.2.5.(c) din prezentul contract.
(o) Executantul a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil Lucrărilor care fac obiectul Contractului;
(p) la momentul atribuirii Contractului, fie Executantul se afla în situația de a fi fost condamnat, prin hotărâre definitivă a unei instanțe judecătorești, fie persoana care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiuni:
i. constituirea unui grup infracțional organizat, astfel cum este prevăzut prin art. 367 din Legea nr. 286/2009 privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
ii. infracțiuni de corupție, astfel cum este prevăzut prin art. 289-294 din Legea 286/2009, cu modificările și completările ulterioare, și infracțiuni asimilate infracțiunilor de corupție, astfel cum este prevăzut prin art. 10-13 din Legea 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
iii. infracțiuni împotriva intereselor financiare ale Uniunii Europene, astfel cum este prevăzut prin art. 181-185 din Legea nr. 78/2000, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
iv. acte de terorism, astfel cum este prevăzut prin art. 32-35 și art. 37-38 din Legea nr. 535/2004, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
v. spălarea banilor, astfel cum este prevăzut prin art. 29 din Legea nr. 656/2002, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, astfel cum este prevăzut prin art. 36 din Legea nr. 535/2004, cu modificările și completările ulterioare sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
vi. traficul și exploatarea persoanelor vulnerabile, astfel cum este prevăzut prin art. 209-217 din Legea nr. 286/2009, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
vii. fraudă, astfel cum este prevăzut prin articolul I din Convenția privind protejarea intereselor financiare al Comunității Europene din 27 noiembrie 1995;
(q) are loc o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Executantului.
(r) Achizitorul constată că, în conformitate cu cadrul legala aplicabil în materie, pentru continuarea contractului se impune adoptarea de modificări asupra prezentului contract, altfel decât în cazurile permise de art. 221 din Legea 98/2016.
12.3. Achizitorul își rezervă dreptul de a denunța Contractul, printr-o notificare scrisă adresată Executantului, dacă împotriva acestuia din urmă se deschide procedura falimentului, Executantul având dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului
12.4. Achizitorul își rezervă dreptul de a denunța Contractul, printr-o notificare scrisă adresată Executantului, dacă
i. Executantul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164 – 167 din Legea 98/2016 privind achizițiile publice;
ii. Contractul nu ar fi trebuit să fie atribuit Executantului, având în vedere o încălcare gravă a obligațiilor care rezultă din legislația europeană relevantă şi care a fost constatată printr-o decizie a Curții de justiție a Uniunii Europene.
12.5. Indiferent de motivele de reziliere, Executantul trebuie să ofere toată asistența necesară, inclusiv informații, documente și fișiere, pentru a permite Achizitorului să completeze, să continue sau să transfere lucrările, fără a întrerupe activități sau fără a avea vreun efect negativ asupra calității sau continuității lucrărilor.
12.6. Ca efect al rezilierii, Executantul este răspunzător pentru daunele suportate de către Achizitor, ca urmare a încetării Contractului, înainte de termen, din culpa exclusivă a Executantului, inclusiv costuri privind organizarea unei noi proceduri de atribuire pentru atribuirea unui nou contract de achiziție publică necesar pentru predarea și/sau continuarea Lucrărilor. În acest sens Achizitorul are dreptul la despăgubiri pentru astfel de prejudicii, la nivelul maxim prevăzut de structura bugetului investiției. 
12.7. Încetarea Contractului ca urmare a forței majore
(a) Forța majoră este constatată de o autoritate competentă.
(b) Forța majoră exonerează părțile Executante de îndeplinirea obligațiilor asumate prin prezentul contract, pe toată perioada în care aceasta acționează.
(c) Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
(d) Partea Executantă care invocă forța majoră are obligația de a notifica celeilalte părți, imediat şi în mod complet, producerea acesteia şi să ia orice măsuri care îi stau la dispoziție în vederea limitării consecințelor.
(e) Partea Executantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.
(f) Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

13. LITIGII
13.1. Soluționarea eventualelor divergențe și a litigiilor
(a) Achizitorul și Executantul vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ei în cadrul sau în legătură cu îndeplinirea Contractului.
(b) Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
(c) Dacă una dintre Părți nu răspunde în termen de 5 zile lucrătoare la solicitare, oricare din Părți poate solicita ca disputa să se soluționeze de către instanțele judecătorești în a cărei circumscripție se află reședința Achizitorului.
(d) Pe perioada soluționării divergențelor, Executantul este obligat să continue execuția Lucrărilor astfel cum sunt stabilite prin prezentul Contract. În situația nerespectării acestei obligații, Achizitorul este îndreptățit la Despăgubiri pentru neexecutarea obligațiilor contractuale, astfel cum este specificat în cadrul prezentului contract.
13.2. [bookmark: _Toc455494015][bookmark: _Toc455494420][bookmark: _Toc456162451]Concilierea
Interpretarea art. contractuale, disputele, divergențele, evaluările precum și orice alte diferende privind executarea prezentului Contract vor fi tranșate pe cale amiabilă, prin conciliere directă.
13.3. [bookmark: _Toc455494016][bookmark: _Toc455494421][bookmark: _Toc456162452]Înștiințarea de nemulțumire
În situația în care concilierea nu duce la soluționarea conflictului și punerea în acord a Părților, Partea nemulțumită va notifica celeilalte Părți intenția sa de a acționa în instanță.
13.4. [bookmark: _Toc456162453]Litigii
O dispută care face obiectul unei înștiințări de nemulțumire va putea fi dedusă spre soluționare de către instanțele judecătorești competente din România.

14. LIMBA CONTRACTULUI
Limba prezentului Contract și a tuturor comunicărilor scrise va fi limba oficială a Statului Român, respectiv limba română.

15. LEGEA APLICABILĂ
Legea aplicabilă prezentului Contract, este legea română, Contractul urmând a fi interpretat potrivit acestei legi.

16. CONFIDENȚIALITATEA INFORMAȚIILOR ȘI PROTECȚIA DATELOR CU CARACTER PERSONAL
(a) Executantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al Contractului fără acordul scris prealabil al Achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului. Obligația de confidențialitate rămâne în vigoare pentru o perioadă de minim 5 ani de la finalizarea prezentului contract. Excepție constituie cazul în care dezvăluirea este impusă de o dispoziție legală, procedură judiciară sau de necesitatea de a soluționa un litigiu născut din sau în legătură cu prezentul contract.
(b) Părțile au obligația de a administra datele și informațiile cu caracter personal, la care au acces, în condiții de siguranță și numai pentru scopul îndepliniri obiectului contractului.


Părțile au înțeles să încheie azi _________________ prezentul contract în 2(două) exemplare, câte unul pentru fiecare parte. 

